Dom Narodne skupštine, ili jednostavno - Skupština Srbije - Dan u Beogradu\nNaslovna » Turizam » Volim Beograd » Dom Narodne skupštine, ili jednostavno – Skupština Srbije\nDom Narodne skupštine, ili jednostavno - Skupština Srbije (foto: Aleksandra Prhal)\nNeko drugi 23. juli 2020. Volim Beograd Postavite komentar\nI još, nešto duže: Dom Narodne skuštine Republike Srbije.\nZgrada Narodne skupštine projektovana je upravo za zasedanje parlamenta Srbije, u to vreme Kraljevine Srbije. Autor rešenja bio je Jovan Ilkić, Zemunac, srpski dvorski arhitekta školovan u Beču.\nIstorija podizanja zgrade za koju je kamen temeljac položio 1907. godine kralj Petar Prvi Karađorđević bila je slična kao istorija kraljevine, pa i sudbina glavnog arhitekte.\nIlkić je umro u logoru u Prvom svetskom ratu, planovi su izgubljeni, a gradnju je nastavio njegov sin Pavle. Zgrada je završena i svečano predata tek 1936. godine – Narodnoj skupštini Kraljevine Jugoslavije.\nZaštićena od razaranja u Drugom svetskom ratu iz jednostavnog razloga – u njoj se nalazilo sedište nemačke Komande za jugoistok – zgrada je sve do 2006. godine bila mesto zasedanja parlamenata države sa čak pet različitih naziva, da bi danas i zvanično postala Dom Narodne skuštine Republike Srbije.\nSkupština Srbije: raskošan enterijer\nMonumentalnu građevinu u akademskom stilu sa kupolom i vajarskim radovima na fasadama potrebno je pažljivo pogledati zbog dekorativne plastike i odvojiti vreme da se poseti unutrašnjost.\nIzuzetno raskošan enterijer projektovao je Nikolaj Petrovič Krasnov, poznati ruski carski arhitekta, koji se preselio u Beograd i zaposlio u tadašnjem Ministarstvu građevina.\nU unutrašnjosti se pored uobičajene dekoracije nalaze i skulpture smeštene u nišama i dvadesetak interesantnih fresaka, od kojih su neke velikih razmera.\nU zgradi se čuvaju vredna umetnička dela i stari dokumenti koji se povremeno izlažu javnosti.\nVajarske kompozicije na ulazu, pod nazivom „Igrali se konji vrani“ delo su autora Tome Rosandića.\nI na kraju, važna informacija: kad je vreme „normalno“, kad nema vanredne situacije, za sve koji žele da posete Dom Narodne skupštine ili prisustvuju, sa galerije Velike sale, zasedanjima parlamenta, na raspolaganju su, kao i kod drugih građevina u svetu ovoga tipa, različiti programi poseta. (danubeogradu.rs)\nTagoviazbuka beograda beograd dom narodne skupštine skupština srbije volim beograd\nPrethodni Zabava zagarantovana – Meridian ti poklanja 2000 RSD za klađenje i kazino igre\nSledeći Infostan: Akcija reprograma duga se privodi kraju


B92 - Izbori 2012 - Lajčak: Srbija ponovo na raskrsnici\nutorak 29.05.2012 | 13:31\nLajčak: Srbija ponovo na raskrsnici\nBrisel -- Šef slovačke diplomatije Miroslav Lajčak je izneo "snažan utisak da se Srbija posle predsedničkih izbora ponovo našla na raskrsnici puteva".\nOn je ocenio da je "pobeda Nikolića pokazala da je politički krajolik zemlje postao složeniji i da zahteva odmah snažan dijalog" EU s vlastima i političkim vođama Srbije.\nSvodeći zaključke nedavnog susreta u Beogradu sa srpskim političkim prvacima i čelnicima vlasti, Lajčak je naveo da je "Srbija je pred istorijskom prekretnicom".\nU autorskom napisu na briselskom portalu EU obzerver, istakao je da je "zajednički poziv visoke predstavnice EU i predsednika Evropske komisije Žoze Manuela Baroza novom srpskom predsedniku Tomislavu Nikoliću da poseti Brisel potvrda da EU želi da i dalje ima otvoren pristup Srbiji saglasno evropskoj budućnosti te zemlje".\nMnogi su u Srbiji "nastojali da uspostave ravnotežu između nacionalnog interesa u evropskoj integraciji i tog pitanja", što kako je poručio, "više nije način koji vodi napred i puna pažnja postupku uključivanja u EU će biti nužna da bi se mogao ostvariti uspeh".\nLajčak, koji je s političkim vođstvom Srbije razgovarao u svojstvu izaslanika visoke predstavnice EU Ketrin Ešton, naveo je da su njegovi sagovornici u Beogradu, Tomislav Nikolić, Ivica Dačić, Dragan Šutanovac i Vuk Jeremić, "istakli snažan jednoglasan stav glavnih političkih snaga u prilog evropskog puta Beograda".\n"Vreme je da ta vizija poprimi opipljiv vid u vrlo bliskoj budućnosti, što je važno za narod Srbije, za stabilnost regiona i Evrope u celini", podvukao je izaslanik EU.\n"Slovačka, u svojstvu članice EU je spremna da podrži Beograd i prenese pouke iz procesa ulaska u članstvo (EU)", istakao je Lajčak i naglasio da EU od nove srpske vlade očekuje da se "u punoj meri usredsredi na nužne reforme čiji je konačni cilj ulazak u članstvo EU".\nA među nužnim merilima se "prvenstvo mora dati normalizaciji odnosa s Prištinom", predočio je slovački ministar, uz opasku da je "pitanje Kosova veoma osetljivo u srpskoj politici".\nLajčak je dodao da su "mnogi predstavnici nastojali da uspostave ravnotežu između nacionalnog interesa u evropskoj integraciji i tog pitanja".\n"To, međutim, više nije način koji vodi napred i puna pažnja postupku uključivanja u EU će biti nužna da bi se mogao ostvariti uspeh", stavio je do znanja Lajčak očigledno ključnu poruku EU novoj vlasti i političkom vođstvu Srbije.\nOn je dodao da je dijalog Beograda i Prištine doveo do nekih dogovora i doprineo tome da Srbija dobije status kandidata za članstvo u EU, ali je naglasio da se dijalog mora nastaviti uz primenu dosadašnjih dogovora.\n"Oblik ili ustrojstvo tog dijaloga se mora doterati tako da bude redovniji, da uključi više političke predstavnike, ali je suštinski jasno da razgovori moraju da se nastave i donesu rezultate u vidu dogovora i njinove primene", objasnio je Lajčak.\n"Postizanje rešenja sposobnog da zaživi i funkcionalnog na severu Kosova će biti vrlo osetljivo za zainteresovane strane, a međunarodna zajednica očekuje doprinos tom cilju", ukazao je šef slovačke diplomatije.\n"Moramo", dodao je on, "izbeći stvaranje novog 'zamrznutog sukoba' u Evropi, sukoba koji bi poremetio izglede novom pokolenju ljudi da žive svoj život kao evropski građani".\n"Istorijski trenuci traže vođe koji preuzimaju odgovorne odluke", naveo je Lajčak.\nOn je napomenuo da Srbija treba da počne pregovore o članstvu s EU, "što bi konačno u programe političara u Srbiji unelo ulazak u članstvo Evropske unije kao vidljiv i opipljiv cilj", rekao je šef slovačke diplomatije.\n"Ova godina može biti prekretnica u evropskoj istoriji Srbije", istakao je on.\n"Nova politička realnost u Srbiji podvlači značaj odgovornog pristupa za sve bitne političke snage i odluke koje predstoje i koje će otvoriti evropsko poglavlje u budućnosti Srbije", naveo je slovački diplomata.\nLajčak je zaključio da će "širok politički konsenzus biti najvažniji činilac koji Beograd - kao važan deo Zapadnog Balkana i EU - može dovesti do nove ravni saradnje" s EU.


Na smeru Inženjerstvo materijala studenti stiču znanja na sva tri nivoa studija: osnovne, master i doktorske akademske studije. Smer Inženjerstvo materijala se bavi obrazovanjem studenata u oblasti razvoja keramičkih i polimernih materijala i to kako dobijanja novih tako i unapređenja postojećih materijala, a sve u skladu sa zahtevima koje postavljaju novi naučni trendovi. Osim toga, studenti stiču znanja neophodna za ispitivanje istorijskih materijala i postavljanje dijagnostike stanja značajnih istorijskih objekata i umetničkih dela sa ciljem davanja predloga zaštite i sanacije. Inženjeri ovog profila odlično poznaju osobine materijala i procese kojima se oni dobijaju. Na smeru Inženjerstvo materijala se obrazuju inženjeri sposobni da kontrolišu i unapređuju proizvodnju materijala, ali i učestvuju u istraživanjima u cilju poboljšanja sastava, strukture i osobina materijala. Studenti smera Inženjerstvo materijala neophodna znanja stiču kroz teorijsku i praktičnu nastavu, koja se odvija u laboratorijama Katedre i pogonima eminentnih kompanija. Laboratorije su opremljene savremenim instrumentima za laboratorijska ispitivanja, kao i mobilnom laboratorijom koja je po opremljenosti u rangu poznatih svetskih naučnih centara i instituta.\n1. dr Branka Pilić, redovni profesor, šef Katedre\n2. dr Marija Milanović, docent, zamenik šefa Katedre\n3. dr Jaroslava Budinski-Simendić, redovni profesor\n4. dr Jonjaua Ranogajec, redovni profesor\n5. dr Vladimir V. Srdić, redovni profesor\n6. dr Mirjana Jovičić, vanredni profesor\n7. dr Ivan Ristić, docent\n8. dr Snežana Vučetić, docent\n1. dr Ivan Stijepović, naučni saradnik\n2. dr Bojan Miljević, naučni saradnik\n3. Nevena Vukić, istraživač saradnik\n4. Vesna Teofilović, istraživač saradnik\n5. John Milan van der Bergh, istraživač pripravnik\n6. Jelena Vukmirović, istraživač pripravnik\n7. Aleksandra Miletić, istraživač priravnik\n8. Tamara Erceg, istraživač pripravnik\n9. Andrea Nesterović, istraživač pripravnik\n10. Sanja Rackov, istraživač pripravnik\n11. Jelena Tanasić, istraživač pripravnik


Balkan - datum: 2016-03-29 MINISTAR ODBRANE HANS PETER DOSKOCIL NAJAVIO Austrija jača svoj kontingent u BiH\nBEČ – Austrijska vojska pojačaće svoj kontingent u Bosni i Hercegovini, gdje predvodi misiju Evropske unije, najavio je ministar odbrane Hans Peter Doskocil.\nOko 800 vojnika iz 21 zemlje učestvuje u misiji „Altea” (Althea) koja se brine o stabilnosti BiH, a austrijska vojska bila je do sada prisutna sa 208 vojnika.\nDoskocil, koji je prošle nedjelje obišao austrijski kontingent, rekao je da će sredinom godine broj austrijsih vojnika biti povećan na 350.\nKomanda nad misijom EU po peti put zaredom pripala je oficiru iz Austrije, general-majoru Fridrihu Šreteru, koji je preuzeo dužnost u Sarajevu.\nDoskocil je istakao da želi da pospiješi djelovanje austrijske vojske zbog prijetnji od terorizma i izbjegličke krize. On kaže da bi, s tim u vezi, želio da nabavi tri nova borbena helikoptera, dronove i sistem za odbranu od bespilotnih letjelica.\nIsto tako, on kaže da treba više pripadnika specijalnih jednica, novih oklopnih vozila, kao i zaštitne opreme za vojnike.\nDoskocil je rekao da su sve ove nabavke dugo godina odlagane i da je sada vojska suočena sa potrebom da se oprema što prije nabavi kako bi mogla da obavi neophodne zadatke.\nAustrija će zbog izbjegličke krize i opasnosti od terorizma morati da poveća vojni budžet i prekine sa štednjom u odbrambenom sektoru, koji je, prema ekspertima, uništavao vojsku.


Izetbegović: Spreman sam na razgovor sa Dodikom u Banjaluci - Top Portal\nNaslovnica Vijesti BiH Izetbegović: Spreman sam na razgovor sa Dodikom u Banjaluci\nPredsjedavajući Doma naroda Parlamentarne skupštine BiH Bakir Izetbegović rekao je danas da je spreman da razgovara sa srpskim članom Predsjedništva BiH Miloradom Dodikom u Banjaluci i da projekat samostalna Republika Srpska u okviru dejtonske BiH nije sprovodiv.\nSpreman sam na razgovor i po pitanju deblokade i mislim da se može elegantno izaći iz situacije kada je u pitanju primjena Inckovog zakona – rekao je Izetbegović novinarima u Sarajevu nakon neformalnog sastanka sa druga dva člana Kolegijuma Doma naroda Nikolom Špirićem i Draganom Čovićem.\nOn je rekao da izmjene Krivičnog zakona BiH, koje je nametnuo bivši visoki predstavnik Valentin Incko, mogu biti stavljene van snage ili da se od OHR-a zatraži da ih povuče, ali da isti ili sličan zakon bude donesen u Parlamentarnoj skupštini BiH.\nPrema njegovim riječima, SDA “nema ništa protiv da se Јasenovac stavi u taj zakon”.\nIzetbegović je naveo da je Špirić insistirao na razgovoru i komunikaciji.\n– On traži da se sjedne i razgovara, samo nisam za taj format Čović, Dodik i ja, ali sam spreman sjesti sa Dodikom jedan na jedan ili širi sastanak delegacija – rekao je Izetbegović.\nOn kaže da je razgovarajući sa Špirićem zaključio da se neke stvari pogrešno shvataju u Republici Srpskoj.\n– Nemamo namjeru da kočimo investicije u Republici Srpskoj kada su u pitanju gradnje elektrana na Drini sa Srbijom. Spremni smo da to pomognemo, samo mora da bude ispoštovana država – rekao je Izetbegović.\nOn dodaje da su spremni da pomognu kada je riječ o, kako kaže, “državnoj imovini u Republici Srpskoj, jer je i Srpska, kantoni i opštine sve država”.\nIzetbegović smatra da projekat samostalna Republika Srpska u okviru dejtonske BiH, koju je predstavio lider SNSD-a Milorad Dodik, nije sprovodiv i da će sve, kako kaže, biti oboreno odlukama OHR-a ili Ustavnog suda BiH.\nOn tvrdi da je ovo do sada “najdirektniji udar na Dejtonski mirovni sporazum” i da očekuje od OHR-a da se “upusti u borbu sa separatističkim i secesionističkim politikama u Republici Srpskoj”.\n– Moraće se stati u kraj i suprotstaviti tome pravosudni sistem u BiH, bezbjednosne službe, a ako se udari na teritorijalnni integritet – Oružane snage BiH, međunardona zajednica, OHR, mi..- rekao je Izetbegović.\nPrethodni članakMazalica: Srpska se ne brani strahom od ambasada već vraćanjem nadležnosti\nNaredni članakNa “Tuđmanu” pojela 76 paketića droge, iz organizma izbacila kilogram


Slavica Đukić Dejanović će preko Vajbera nuditi psihološku pomoć građanima\nIzvor: Radio 021, 28.Mar.2020, 14:32 (ažurirano 02.Apr.2020.)\nSlavica Đukić Dejanović, ministarka bez portfelja zadužena za demografiju i populacionu politiku, po profesiji specijalista neuropsihijatrije, ponudila je građanima svoju stručnu pomoć kako bi prevazišli situaciju u kojoj su se našli zbog pandemije virusa korona.\n"Ne mali broj naših građana ovih dana traži stručnu pomoć zbog pandemije izazavane virusom korona. Opravdani strah, izolacija i neizvesnost >> Pročitaj celu vest na sajtu Radio 021 << uzrukuju uzmenirenost", navela je ministarka u saopštenju.\nOna će od ponedeljka 30. marta, u vremenu od 21 sat do 22:30, razgovarati sa građanima Srbije i davati im savete kako da prevaziđu probleme.\nVajber broj na kome će ministarka Đukić Dejanović razgovarati sa građanima je 064/8737-322.\nB92: Ministarka Đukić Dejanović davaće savete građanima preko Vajbera


Četvrtina Nemaca zapravo su imigranti - Sputnjik Srbija\n07:38 17 Januar 2021\n19:57 28.07.2020 Preuzmite kraći link\nOko 21,2 miliona, ili 26 odsto ukupnog stanovništva ima imigrantsko poreklo prema podacima za 2019. godinu, saopštio je Federalni zavod za statistiku, prenosi Tanjug.\nTo je povećanje od 2,1 odsto u odnosu na godinu pre, saopštio je Zavod, preneo je AP.\nNajveća pojedinačna grupa, oko 13 procenata svih ljudi koji imaju imigrantsko poreklo, poreklom su iz Turske, ili imaju korene u toj zemlji, saopštio je Federalni zavod za statistiku.\nZa njima slede ljudi koji su poreklom ili imaju korene u Poljskoj i Rusiji.\nUkupno 65 procenata svih imigranata u Nemačkoj imaju evropske korene.\nU Nemačkoj se za nekoga smatra da ima imigrantsku pozadinu ako mu je bar jedan od roditelja rođen izvan Nemačke.\nOko 11,1 miliona ljudi ili 51 procenat sa imigrantskom pozadinom je rođen u Nemačkoj.\nJoš uvek postoji velika razlika između broja imigranata koji žive u zapadnom i istočnom delu Nemačke.\nU Bremenu na severozapadu Nemačke postoji najveći procenat populacije koja ima imigratsku pozadinu - 36,5 odsto, dok u istočnoj državi Turingiji ima samo 7,8 odsto stanovnika sa imigrantkim poreklom.


22.03.2022. / 11:36\nBlog šefa Delegacije Evropske unije i specijalnog predstavnika Evropske unije u BiH, ambasadora Johana Satlera\nEvo nekoliko konkretnih primjera.\nZa proizvodnju jednog eura BDP-a u BiH potrebno je skoro četiri puta više energije u odnosu na prosjek u Evropskoj uniji. Nedavne studije pokazuju da emisije iz prljavih i zastarjelih termoelektrana na ugalj na Zapadnom Balkanu uzrokuju 12.000 prijevremenih smrti.\nTakođe, elektroprivrede u BiH za sada mogu držati niske potrošačke cijene samo zato što je izvoz energije i dalje isplativ, a u cijenu nisu uračunate kolateralne posljedice sagorijevanja uglja na okoliš i zdravlje. Ovo će se uskoro promijeniti nakon što EU počne naplaćivati naknade za klimatski utjecaj svih proizvoda koje uvozi. Time će svaki novi projekat proizvodnje električne energije na bazi uglja (prevenstveno Blok 7) momentalno postati zastarjeo, a njegovi ogromni troškovi se nikada neće moći nadoknaditi.\nŠta je potrebno kratkoročno?\nVlasti FBiH trebale bi slijediti primjer Republike Srpske i Distrikta Brčko i usvojiti potrebne zakone. Zakon o energetici i Zakon o električnoj energiji su pripremljeni i brzo se mogu usvojiti. Vlasti na nivou BiH trebaju donijeti Zakon o električnoj energiji i gasu te usvojiti Nacionalni energetski i klimatski plan. Konkretni koraci vode do konkretnih rezultata, koji bi također omogućili BiH da ispuni svoje obaveze iz Pariškog sporazuma o klimatskim promjenama, Sofijske deklaracije i Ugovora o Energetskoj zajednici.\nTagovi: Johan Satler\nKomentari na članak: Jasna potreba u BiH za prelaskom na povoljnu i dostupnu obnovljivu energiju\n22.03.2022 u 20:15\nSva sreća pa nismo u EU tako da ove takse za CO2 mogu da okace macku o rep,a kad udjemo u EU onda se moze pricati o taksama za CO2. Da pogasimo sve termoelektrana, BIH bi postala uvoznik električne energije jer hidro i ostale elektrane ne mogu pokriti domaću potrošnju. A kako izgleda uvoz električne energije ovih dana se moze najbolje vidjeti na primjeru Albanije koja gasi javnu rasvjetu kako ne bi morala uvoziti električnu energiju po cijeni od 200 EUR/MWh.\n23.03.2022 u 9:37\nOvo nema veze sa EU, već sa Energetskom zajednicom, čiji članovi su i EU i Bosna i Hercegovina.\n23.03.2022 u 22:33\nEvropska zajednica – Energetska zajednica isto sr.nje drugo pakovanje. Šta sef delegacije EU petlja u energetiku ako nema veze sa Energetskom zajednicom.


SportKlub 1 24. april 2021. - TV Program - MojTV\nSportKlub 1 - TV program - 24. april 2021.\n07:55 Fudbal - Japanska liga: Kashiwa - TokushimaSvi vole da ustanu uz dobru kafu i dobar fudbal. I uspesi japanske reprezentacije pokazuju koliko je najvažnija sporedna stvar na svetu u usponu od kada su bili...\n09:50 Fudbal - Turska liga: Pregled vanrednog kolaTurska liga raste iz godine u godinu, a trka za trofeje je sve uzbudljivija. Bašakšehir je prošle sezone iznenadio, ali Bešiktaš, Galatasaraj i Fenerbahče su ve...\n10:40 Fudbal - Španska liga: NajavaReal i Barsa nisu ono što su bili i eto šanse da neki drugi klub osvoji titulu. Da li je možda ovo sezona Dijega Simeonea i Atletiko Madrida?...\n11:05 Fudbal - Premier League: Pregled vanrednog kolaBez sumnje, trenutno najbolja liga na svetu. Čini se i da će trka za titulu biti neizvesnija nego ikad, a da li će veliki pehar u Liverpul, Mančester, ili možda...\n12:05 U susret PLPred svaki veliki derbi u Engleskoj, Sport Klub spremi polučasovnu najavu meča koja se sastoji od istorije klubova preko vesti o tome ko će biti na terenu a ko ...\n12:25 Fudbal - Premier League: Liverpool - NewcastleBez sumnje, trenutno najbolja liga na svetu. Čini se i da će trka za titulu biti neizvesnija nego ikad, a da li će veliki pehar u Liverpul, Mančester, ili možda...\n14:30 Fudbal - Premier League: NajavaBez sumnje, trenutno najbolja liga na svetu. Čini se i da će trka za titulu biti neizvesnija nego ikad, a da li će veliki pehar u Liverpul, Mančester, ili možda...\n14:55 Fudbal - Championship: Watford - MilwallPo svim parametrima, ovo je najbolja druga liga na svetu, a jača je i od mnogih prvih. Sada je dodatno zanimljiva jer imamo dva srpska stručnjaka u Londonu, Vel...\n17:00 Premier League Match PackNajavljujemo novo kolo najbolje lige na svetu isključivo kroz brojke. Ovo je emisija koja je možda najpodesnija za one koji vole klađenje....\n17:25 Fudbal - Premier League: West Ham - ChelseaBez sumnje, trenutno najbolja liga na svetu. Čini se i da će trka za titulu biti neizvesnija nego ikad, a da li će veliki pehar u Liverpul, Mančester, ili možda...\n19:30 Pregled Euroleague: Playoffs G1 & G218 najboljih klubova Evrope bore se za prestižni pehar koji je trenutno u vlasništvu CSKA. Ko će prigrliti trofej na kraju ove sezone u Kelnu? Izrazitog favorit...\n19:55 Fudbal - Španska liga: Real Madrid - BetisReal i Barsa nisu ono što su bili i eto šanse da neki drugi klub osvoji titulu. Da li je možda ovo sezona Dijega Simeonea i Atletiko Madrida?...\n22:25 SK Kviz - Rizik ili oprezSport Klub vam donosi još jednu sportsku poslasticu, kviz u video izdanju koji ćete moći gledati i na WEB portalu i facebook stranici Sport Kluba. Kroz kviz vas...\n23:10 Fudbal - Premier League: Pregled vanrednog kolaBez sumnje, trenutno najbolja liga na svetu. Čini se i da će trka za titulu biti neizvesnija nego ikad, a da li će veliki pehar u Liverpul, Mančester, ili možda...\n00:05 Hokej na ledu - NHL: NY Islanders - WashingtonNajbolji hokej na svetu se igra u profesionalnoj američko-kanadskoj ligi pod nazivom NHL (National Hockey League). Svake godine timovi se bore za prestižni spor...\n02:30 Fudbal - Španska liga: Specijal: Najmomenti La LigeReal i Barsa nisu ono što su bili i eto šanse da neki drugi klub osvoji titulu. Da li je možda ovo sezona Dijega Simeonea i Atletiko Madrida?...\n03:05 Hokej na ledu - NHL: LA Kings - ArizonaNajbolji hokej na svetu se igra u profesionalnoj američko-kanadskoj ligi pod nazivom NHL (National Hockey League). Svake godine timovi se bore za prestižni spor...\n05:35 Podcast Piramida RadostiVladimir Novaković, Ivan Lončarević i Darko Plavšić o aktuelnim fudbalskim temama. Bez dlake na jeziku i uz mnogo detalja....


Prvi kontigent Fijata u Rusiji možda već u maju - 17.05.2015, Sputnik Srbija\nPrvi kontigent Fijata u Rusiji možda već u maju\nPrvi kontigent Fijatovih vozila proizvedenih u Kragujevcu mogao bi biti izvezen u Rusiju već ovog meseca, ili početkom juna, izjavio je ministar privrede Željko... 17.05.2015, Sputnik Srbija\nvesti, rusija, ekonomija, svet, srbija, željko sertić, fiat\n15:35 17.05.2015 (Osveženo: 16:19 05.10.2015)\n© AP Photo / Darko VojinovicFiat L-500\nPrvi kontigent Fijatovih vozila proizvedenih u Kragujevcu mogao bi biti izvezen u Rusiju već ovog meseca, ili početkom juna, izjavio je ministar privrede Željko Sertić.\nOn je prilikom današnje posete Subotici izjavio da postoje najave da bi taj proces mogao da bude i zvanično završen.\n„Svaka od zemalja članica Carinske unije mora da da svoju saglasnost, tako da to nije jednostavno pitanje i traje neko vreme, ali imamo naznake da bi prvi kontigent mogao veoma brzo, recimo već u toku maja, eventualno početkom juna da bude odobren”, rekao je Sertić.\nOn nije želeo da licitira o kom broju vozila bi se radilo u tom prvom kontigentu, rekavši da je u odnosu na taj broj značajniji politički okvir i spremnost Carinske unije da prema Srbiji „pokaže takvu vrstu pažnje i otvori mogućnost” da jedan deo automobila proizvedenih u Kragujevcu ode na to tržište.\n„To će svakako biti, u ovim teškim vremenima i odnosa Rusije i Evropske unije, jedan pokazatelj da ipak dobrom saradnjom možemo ekonomski da budemo uvek korak ispred politike”, rekao je Sertić.\nOn je dodao da se u razgovorima koji se vode sa predstavnicima Evropske unije često može čuti da postoje različita mišljenja zvanične politike i biznisa, a da je Srbiji interes da to bude uvek u jednom fokusu i u jednom pravcu jer se „od ekonomije živi”.


29. Aug 2001 18:16 (GMT+01:00)\nLider SRS traži od ministra Dušana Mihajlovića nagradu od 900.000 maraka\nŠešelj "razrešio" ubistva\nĆuruvije, Badže i Gavrilovića\nZa smrt vlasnika "Dnevnog telegrafa"Šešelj okrivio Zorana Davididovića Ćandu i Branka Jeftovića Jorgu. Likvidaciju generala policije Stojčića naručio Stanko Subotić,a Momira Gavrilovića sadašnji šefovi tajne policije, tvrdi lider radikala\nBEOGRAD(Beta) - Lider Srpske radikalne stranke Vojislav Šešelj izjavio je da je u sredu uputio ministru policije Dušanu Mihajloviću tri dopisa sa informacijama o nerazjašnjenim ubistvima za čije je rešavanje MUP obećao novčane nagrade.\nŠešelj je, na konferenciji za novinare, rekao da za dostavljene informacije o ubistvima novinara Slavka Ćuruvije, generala policije Radovana Stojčića Badže i nekadšnjeg funkcionera SDB Srbije Momira Gavrilovića traži da se na žiro račun SRS-a uplati 900.000 maraka u dinarskoj protivvrednosti.\nU jednom od dopisa, Šešelj navodi da su Ćuruviju ubili Zoran Davidović Ćanda i Branko Jeftović Jorga, a da je Davidović "svom tastu (zameniku načelnika Uprave kriminalističke policije) Draganu Karleuši pričao da je sa Brankom Jeftovićem Jorgom ubio Slavka Ćuruviju".\nZatvor na Dedinju\nKomentarišući tvrdnje da je Gavrilović imao privatan zatvor, Šešelj je kazao da Gavrilović "nikada nije imao zatvor", ali da su oni koji su izneli takve tvrdnje "možda mislili na podrum vile SDB-a na Dedinju u koji se zatvaraju strani špijuni". On je dodao da je Gavrilović u vreme bivšeg načelnika SDB-a Jovice Stanišića "znao mnogo, a najviše o premijeru Srbije Zoranu Đinđiću, Dušanu Mihajloviću i drugim čelnicima DOS-a", kao i o ljudima iz sadašnjeg vrha SDB-a, koje je nazvao "kriminalcima".\nŠešelj obaveštava Mihajlovića i da je Davidović od Karleuše "zahtevao da ćuti i nikome ništa ne govori povodom ubistva Ćuruvije".\nOn dalje optužuje biznismena Stanka Subotića Caneta da je organizator ubistva policijskog generala Radovana Stojčića Badže, navodeći da su svi podaci i dokazi o ubistvu Stojčića "bili obezbeđeni i sakriveni u MUP-u Srbije za vreme prethodne vlasti".\nZbog ubistva Stojčića, navodi dalje lider SRS-a, za Subotićem je raspisana poternica, zbog čega odlazi u Hrvatsku, a da mu je dolaskom DOS-a na vlast "ukinuta poternica i omogućen nesmetan boravak u Srbiji".\nZa organizovanje ubistva Momira Gavrilovića Šešelj je u dopisu optužio načelnika SDB-a Gorana Petrovića i njegovog zamenika Zorana Mijatovića, koji je, kako dalje tvrdi, naložio praćenje Gavrilovića na dan kad je ubijen 3. avgusta. Goran Petrović najavio je da će podneti tužbu protiv Šešelja zbog širenja lažnih vesti, jer je i pre dva dana rekao da je SDB pratila Momira Gavrilovića 3. avgusta kada je ubijen.\nU dopisu Mihajloviću, Šešelj ocenjuje da Petrović i Mijatović "kao profesionalci usmeravaju pretkrivične radnje na nebitne stvari, a sa ciljem da se rasvetljavanje relevantnih činjenica i okolnosti potisne u stranu i krivično gonjenje ne postigne svrhu".\nŠešelj je uputio pitanje Petroviću "ko je bejzbol palicama smrskao glavu" sekretarici bivšeg šefa SDB Beograda Milana Radonjića i zašto poternica nije raspisana i za to ubistvo.\nOn je ocenio i da Petrović i Mijatović neće imati hrabrosti da podnesu tužbu protiv njega, iako su to najavili, i dodao da se neće pozivati na poslanički imunitet.\nMihajlovićev brat optužen za otmicu\nPrema Šešeljevim tvrdnjama, brat ministra Dušana Mihajlovića "lično je učestvovao u otmici biznismena Milorada Miškovića i njegovom oslobađanju, pošto je Miškovićeva porodica isplatila pet miliona maraka". On je optužio Mihajlovića i da je "organizovao aferu oko navodnih leševa" i za to "zloupotrebio jednog kriminalca Dragana Vitomirovića vlasnika "Timočke krimi revije", koji je izbačen iz SDB-a zbog krađe zlata na Kosovu". Šešelj je optužio Mihajlovića i da je u vreme dok je Nova demokratija bila u Vladi Srbije od "preduzeća 'Jugopterol' prebacio ogromne sume na račun svojih firmi 'Lutravagum' i 'Lutraagrar' bez ugovora i pokrića". "U 2001. godini prebacio je na 'Lutraagrar' 1.134.000 dinara", rekao je lider radikala.\nŠešelj "razrešio" ubistva Ćuruvije, Badže i Gavrilovića\nUhapšen bivši direktor Kliničkog centra u Nišu\nOdlaže se suđenje za trostruko ubistvo u "Interkontinentalu" (6)\nPosle saobraćajne nesreće kod Kikinde\nNa Kosmetu poginula Šveđanka prilikom paraglajdinga


Zbog ubistva Nesiba Halilovića lišene slobode dvije osobe iz Živinica - InfoPlus.ba\nZbog ubistva Nesiba Halilovića lišene slobode dvije osobe iz Živinica\nSektor kriminalističke policije MUP-a TK je jučer u popodnevnim satima lišio slobode dvije osobe M.H (54) i F.H (20) iz Živnica. Oni su osumnjičeni da su jučer oko 12 sati u tuzlanskom naselju Irac počinili ubistvo tridesetogodišnjeg Nesiba Halilovića, saopćeno je iz Tužilaštva TK.\n„Tokom uviđaja i poduzimanjem drugih istražnih radnji je utvrđeno da su osumnjičeni kombijem došli na lokaciju na kojoj se nalazio oštećeni, napali ga koristeći nož i palicu i nanijeli mu više povreda od kojih je preminuo u UKC-u Tuzla. Tokom dana će biti obavljena obdukcija tijela preminulog kako bi se utvrdili tačni uzroci smrti. Prema trenutno raspoloživim informacijama osumnjičeni su i ranije imali sukob sa Halilovićem“, navodi se u saopćenju Tužilaštva TK.\nSektor kriminalističke policije MUP-a TK obavlja kriminalističku obradu, nakon čega će osumnjičeni,uz izvještaj o počinjenom krivičnom djelu, danas biti predati u nadležnost Tužilaštva. Bit će izdate naredbe za potrebna vještačenja, te se poduzimaju i druge istražne radnje u cilju utvrđivanja svih okolnosti vezanih za ubistvo, navedeno je u saopćenju Tužilaštva TK


Izložba "Druga šansa" - Feniks\nDana 15. oktobra 2018. godine u galeriji Bartselona, otvorena je izložba fotografija Ane Batričević "Druga šansa". Ana Batričević (rodjena 1985) je naučni saradnik na Institutu za kriminološka i sociološka istraživanja u Beogradu. Njena istraživanja usmerena su na ekološko pravo i prava životinja, a svoj doktorat na temu „Krivičnopravna zaštita životinja“ odbranila je na Pravnom fakultetu Univerziteta u Nišu 2012. godine.\nAna kombinuje terenska istraživanja u oblasti krivičnog prava, ekološkog prava, kriminologije i penologije sa fotografijom zato što veruje da fotografije prenose mnogo snažniju poruku nego pisane reči.\nIzložba „Druga šansa“ sastoji se od 14 fotografija koje je napravila 2018. godine tokom svog terenskog istraživanja o primeni programa resocijalizacije koji uključuje rad osuđenika sa psima iz azila za pse u okviru KPZ Sremska Mitrovica.\nOd 15. do 27. oktobra, koliko traje izložba, galerija Bartselona je mesto za sakupljanje hrane, lekova, šampona, igračaka i svega drugog što može pomoći napuštenim životinjama, bilo da su one gradske i žive na ulici ili u azilu. Na kraju izložbe, sve prikupljene stvari, kao i deo novca sakupljen prodajom fotografija biće donirani našoj organizaciji i biće upotrebljeni za pomoć starateljima gradskih pasa i mačaka.\nNa talasima Radio Beograda 2, u Ekološkom magazinu Čekajući vetar, autorke i voditeljke Aleksandre Vukićević, možete čuti više o izložbi i projektu resocijalizacije koji svedoče o entuzijazmu i posvećenosti, neuobičajenim za našu stvarnost.


Pomoć za korišćenje Volvo Dynafleet sistema Pomoć za korišćenje Volvo Dynafleet sistema – MOTOR blog\nStranica za pomoć pri korišćenju sistema Dynafleet je posebno namenjena vama, jer na njoj možete da nađete korisne informacije, ali i da se obučavate. Osmišljenja je kao centralna biblioteka u kojoj su, na jednom pristupnom mestu, sakupljeni svi najnoviji dokumenti i izvori podataka.\nObjavljeni materijal, dokumenti i uputstva za rad mogu da se koriste za obuku i/ili prilikom prodajnih promocija. Ono što je najvažnije, jeste da svi korisnici stranice Dynafleet Online mogu u svakom trenutku da pregledaju i ovaj materijal za podršku.\nSvi korisnici imaju pristup Stranici za pomoć preko portala Dynafleet.\nDa bi stranica bila razumljiva i jednostavna za korišćenje, kompletna dokumentacija je razvrstana prema sledećim naslovima:\nPozivamo vas da posetite lokalnu Stranicu za pomoć pri korišćenju sistema Dynafleet i da je detaljno pregledate. Redovno je podešavamo, ažuriramo i upotpunjujemo novim materijalima kako bismo izašli u susret vašim potrebama.\nLink ka stranici: http://www.volvotrucks.com/trucks/dynafleet-help/sr-sc/Pages/home.aspx\nPomoć za korišćenje Volvo Dynafleet sistema was last modified: September 1st, 2015 by Goran Aničić\nDynafleetVolvo DynafleetVolvo Srbija


Nove elektronske usluge za građane i privredu - 381 vesti\nNove elektronske usluge za građane i privredu\nBy RedakcijaPosted on January 1, 2019 January 1, 2019\nGrađanima, privredi i državi informacije o porezu na imovinu, drugim javnim prihodima i matičnim knjigama od danas će biti dostupni na “klik”.\nZahvaljujući jedinstvenom informacionom sistemu građanima i privredi biće omogućeno elektronsko podnošenje poreske prijave za utvrđivanje poreza na imovinu i uvid u celokupnu imovinu koju imaju širom Srbije.\n“Praktično je lokalna poreska administracija povezana s državnim Data centrom i napravljen je informacioni sistem koji građanima i privredi omogućuje da preko jednog portala vide sve svoje poreske obaveze i podnesu poresku prijavu koja je vezana za imovinu”, rekao je Tanjugu direktor Kancelarije za IT i Elektronsku upravu Mihailo Jovanović.\nKako je naveo, rezultat Elektronske uprave je da se centralizuju različite baze podataka 145 lokalnih samouprava.\nOn je dodao da novi Jedinstveni informacioni sistem, koji je smešten u Državni data centar centralizacijom podataka građanima i privredi omogućavada na portalu Jedinstvenog informacionog sistema LPA vide sve svoje poreske obaveze na teritoriji Republike Srbije, kao i da elektronskim putem podnesu prijavu za utvrđivanje poreza na imovinu.\nPogodnost elektronskog podnošenja prijave za utvrđivanje poreza na imovinu će naročito značiti pravnim licima koji moraju svake godine da ponavljaju ovaj postupak.\nOd februara na portalu će biti dostupna i usluga elektronskog plaćanja poreza. Takođe, Ministarstvo finansija i Poreska uprava imaće kompletan elektronski uvid u lokalnu poresku analitiku svih 4.803.275 fizičkih lica, 208.278 pravnih lica i 265.193 preduzetnika u Republici Srbiji, dodao je Jovanović.\nNovina je i vođenje matičnih knjiga u elektronskom obliku.\nIzmene i dopune Zakona o matičnim knjigama koje predviđaju mogućnost dobrovoljnog upisa podatka o nacionalnoj pripadnosti u matične evidencije i upis promene pola u matičnu knjigu rođenih, počinju da se primenjuju takođe od danas, 1. januara 2019. godine.\nUspostavljanje jedinstvene evidencije o državljanima Srbije u elektronskom oblik znači da građani više neće morati da budu kuriri koji nose uverenje o državljanstvu sa jednog na drugi šalter, već će ova elektronska evidencija biti dostupna svim službenicima državne uprave i lokalne samouprave, istakao je Jovanović.\nU okviru Centralnog sistema matičnih knjiga Ministarstva državne uprave i lokalne samouprave, u kojima se vode podaci iz tri matične knjige – rođenih, venčanih i umrlih, uspostavljena je nova jedinstvena elektronska evidencija o državljanima Republike Srbije kao četvrta knjiga – knjiga državljana.\nTag: građani matične knjige porez na imovinu porezi privreda\nPrevious post: Počinje postepeno uvođenje sistema E-inspektor\nNext post: Pitate li se – koliko su godina sa nama


Analiza potencijala za tranziciju ka cirkularnoj ekonomiji u 40 lokalnih samouprava – Poslovni portal o upravljanju otpadom i reciklaži\nBy Reciklaza.biz april 15, 2021 april 21, 2021\nInženjeri zaštite životne sredine, u okviru projekta „Zeleni inkubator“ sprovodi istraživanje u 40 lokalnih samouprava u Srbiji, koje ima za cilj da pruži polazne osnove za tranziciju ka cirkularnoj ekonomiji.\nProjekat sprovodi Beogradska otvorena škola, u saradnji sa Mladim istraživačima Srbije i Inženjerima zaštite životne sredine, uz podršku Evropske unije, a usmeren je na osnaživanje kapaciteta organizacija civilnog društva, koje se bave pitanjima zaštite životne sredine, naročito za praćenje procesa evropskih integracija Republike Srbije, negovanje inicijativa lokalnih neformalnih grupa i istraživanje potencijala i izradu preporuka za socioekonomski razvoj lokalnih zajednica na principima cirkularne ekonomije.\nJedan od ciljeva projekta je da se prepoznaju uslovi, potrebe i moguće prepreke u razvoju i primeni cirkularnih modela u jedinicama lokalnih samouprava. Da bi navedeni cilj bio realizovan, izrada studije je utemeljena na dvema metodologijama prikupljanja podataka: analizi dostupnih podataka i kvalitativnom istraživanju, sprovedenom metodom dubinskog intervjua, sa odabranim predstavnicima lokalne uprave, javnih komunalnih preduzeća, mikro, malih i srednjih preduzeća, preduzetnika, udružena građana i samih građna. Analiza sprovedena na postojećim podacima iz različitih izvora ima za cilj da obezbedi informacije o bitnim karakteristikama društveno-ekonomskog i institucionalnog konteksta, kao i da obezbedi uvide u obim i osnovne karakteristike upravljanja otpadom i društveno odgovornog poslovanja u zajednici. Koristi od prelaska na cirkularnu ekonomiju su višestruke, od očuvanja resursa, smanjenja emisija CO2, održive proizvodnje, do novih poslovnih prilika i potencijala novih tržišta. Za svaku lokalnu samoupravu biće javno objavljen i prezentovan dokument „Polazne osnove za trazniciju ka cirkularnoj ekonomiji“ sa prikupljenim podacima i zaključcima studije, a u oktobru će biti objavljena i zbirna analiza „Polazne osnove za tranziciju ka cirkularnoj ekonomiji“ koja će biti koristan resurs za izradu Plana cirkularne ekonomije, na kome radi Ministarstvo zaštite životne sredine, koje je pismom podrške i zvanično podržalo realizaciju projekta.\nProjekat “Zeleni inkubator” finansira Evropska unija, a sufinansiraju Fondacija Fridrih Ebert i Fond braće Rokfeler.\nUkoliko živite ili poslujete, na teritoriji lokalnih samouprava u kojima će se istraživanje sprovoditi u periodu maj -oktobar 2021. godine možete pružiti svoj doprinos ispunjavanjem upitnika na linku, ispod spiska gradova i opština. Ukoliko vaše preduzeće, preduzetnička radnja ili udruženje građana primenjuje neke od standarda cirkularne ekonomije ( reciklaža, kompostiranje i ponovno korišćenje otpada, korišćenje otpada kao sirovine, korišćenje alternativnih goriva I biomase za dobijanje energije itd), javite se na mail kristina.cvejanov@greenloop.rs, kako bi uradili poseban intervju i vaš primer dobre prakse uvrstili u dokument “Polazne osnove za tranziciju ka cirkularnoj ekonomiji”.\nSombro, Vršac, Pančevo, Bečej, Bela Crkva, Srbobran, Vrbas, Sremski Karlovci, Novi Sad, Temerin, Žabalj, Ruma, Valjevo, Niš, Titel, Irig, Sremska Mitrovica, Ruma, Šabac, Vladimirci, Krupanj, Valjevo, Ub, Velika Plana, Despotovac, Bor, Niš, Leskovac.\nUpitnik za operatere sakupljanja – link\nUpitnik za komunalna preduzeća – link\nUpitnik za privredne subjekte – link\nUpitnik za građane i udruženja građana – link


Albanija: Uhapšeno 16 opozicionara – Borba\nAlbanija: Uhapšeno 16 opozicionara\nAlbanska policija uhapsila je danas 16 predstavnika i simpatizera opozicione Demokratske partije u albanskom gradu Pjerendžas, pod optužbom za blokiranje saobraćaja i sprječavanje izborne kampanje vladajuće Socijalističke partije.\nKako prenose albanski mediji, četiri funkcioneri Demokratske partije, dva lokalna lidera i dva generalna sekretara, bivši poslanik Demokratske partije i tri simpatizera te stranke uhapšeni su zbog nelegalnog organizovanja skupa.\nHapšenja su uslijedila nakon što su demonstranti blokirali put konvoju automobila premijera Edija Rame u Perendžasu, gdje je trebalo da se sastane sa partijskim simpatizerima i da saopšti ime kandidata za gradonačelnika tog grada.\nHapšenja se događaju u uslovima duboke političke krize u Albaniji, nakon što je predsjednik države Ilir Meta ukazom odložio lokalne izbore zakazane za 30. jun, a vladajuća Ramina Socijalistička partija u parlamentu pokrenula inicijativu za njegovo razrješenje.\nRama je u nekoliko navrata upozorio demonstrante da će biti uhapšeni svi koji budu pokušali da blokiraju političku kampanju njegove stranke i lokalne izbore.\nZa prebijanje bivše supruge dvije godine robije\nEU odlaže odluku o pregovorima sa Sjevernom Makedonijom i Albanijom


Predsjednik Privredne komore Crne Gore Vlastimir Golubović i direktor Uprave za javne nabavke prof. dr Mersad Mujević potpisali su 14. novembra 2018. godine Memorandum o saradnji ove dvije institucije.\nPotpisnici su ocijenili da ovaj dokument predstavlja osnov za dodatno jačanje već kvalitetnih relacija Komore i Uprave, te da će doprinijeti realizaciji novih zajedničkih aktivnosti.\nU dokumentu se navodi da Uprava za javne nabavke i Privredna komora Crne Gore imaju obostrani interes da uspostave i razvijaju međusobnu saradnju sa ciljem obezbjeđivanja kvalitetnog i efikasnog razvoja sistema javnih nabavki.\nPotpisnici Memoranduma su saglasni da se saradnja ostvaruje kroz: preventivne aktivnosti sa ciljem ostvarivanja anikorupcijskog pravila i sprječavanja sukoba interesa; iniciranje izmjena i dopuna i donošenja propisa u oblasti javnih nabavki uz učešće predstavnika preduzeća; dostavljanje mišljenja o primjeni propisa i analize efekata Zakona o javnim nabavkama i njegovog uticaja na poslovanje preduzeća; zajedničko organizovanje i podršku organizaciji seminara, okruglih stolova i drugih stručnih skupova sa ciljem uvođenja dobre prakse u javnim nabavkama; pripremu i promovisanje inovativnih javnih nabavki; izradu i distribuciju različitih publikacija i drugog informativnog materijala u cilju podizanja nivoa informisanosti obveznika primjene Zakona o javnim nabavkama o svim fazama njihovog postupka; uspostavljanje informativnog deska i organizovanje obuka za predstavnike preduzeća, te druge oblike saradnje od zajedničkog interesa.\nSastanak u Privrednoj komori bio je prilika da se razgovara o predlogu novog Zakona o javnim nabavkama. Predsjednik Golubović je podsjetio da novim Zakonom o Privrednoj komori propisano da ova asocijacija daje mišljenje o svakom tekstu zakona koji se odnosi na privredu. Stav Komore je da se ovaj važan akt mora usaglasiti sa potrebama privrede i rasteretiti nepotrebnog formalizma koji opterećuje postupak javnih nabavki, sve u cilju povećavanja njegove efikasnosti. Privreda, između ostalog, predlaže da se pravo žalbe ostavi samo učesnicima u postupku koji su podnijeli ispravne ponude, da bi se spriječila zloupotreba tog instituta. Predloženu vrijednost garancije za izvršenje ugovora od 10 odsto vrijednosti posla privreda ocijenjuje jako visokom jer može umanjiti kreditnu potentnost ponuđača. Zato se predlaže da ona ostane na istom nivou kao u prethodnom Zakonu – od dva do pet odsto. Direktor Uprave za javne nabavke Mujević je kazao da Predlog zakona uvodi rješenja koja će značajno rasteretiti i ubrzati postupak javnih nabavki, te da su brojne sugestije privrednika već usvojene. Prema njegovim riječima, iako je već stiglo mišljenje Evropske komisije na Predlog zakona, još postoji prostor za dodatno usaglašavanje sa privredom. Na ovu temu uskoro će biti organizovan novi sastanak predstavnika Komore i Uprave za javne nabavke.\nU radu sastanka učestvovali su i savjetnik predsjednika Komore Mitar Bajčeta, pomoćnica direktora Uprave za javne nabavke Mara Bogavac, predsjednik Odbora udruženja trgovine PKCG Stevan Karadaglić, predstavnica Službe za opšte poslove i finansije Uprave za javne nabavke Dunja Bošković, samostalni savjetnik II u Upravi za javne nabavke Marija Popović i sekretar organa Komore Lidija Golubović.


Naslovna » Izlasci » Shopping » Makadam: Otkrijte drugačiju Srbiju\nNeko drugi 6. juni 2015. Shopping Postavite komentar\n„Makadam“ je smešten u jednoj od najstarijih gradskih ulica, na Kosančićevom vencu 20, na mestu nekadašnje vinarije i galerije „U podrumu“. Ovaj lokal, kao i prethodni, u vlasništvu je stare vinarske porodice Radenković. „Makadam“ obuhvata prodavnicu zanatskih i umetničkih predmeta iz Srbije, i bistro u kom se služe jela i pića najboljih domaćih proizvođača.\nProdavnica „Makadam“ je zbir pažljivo odabranih jedinstvenih predmeta. Svi predmeti su ručno rađeni u radionicama i studijima najtalentovanijih mladih umetnika i zanatlija, ali i onih sa tradicijom dužom od nekoliko vekova.\nNajvrednije iz Srbije\nMilena Radenković, osnivač Makadama, putujući po Srbiji traga za starim zanatima i talentovanim dizajnerima, kako bi na jednom mestu predstavila najvrednije što naša zemlja proizvodi.\nOd starih zanatskih tehnika, heklanja, veza, grnčarije, tkanja, tokarenja, pa sve do savremenih metoda kojima se koriste primenjeni umetnici, svaki komad koji je izložen primer je savršene izrade, ali truda i ljubavi uloženih u njegovu proizvodnju.\n– U svetu se poštuje lokalna tradicija, a predmeti nastali u malim radionicama zanatlija i umetnika su cenjeni i traženi više nego ikada. Putujući po Srbiji i obilazeći Beograd, upoznala sam mnoge talentovane i vredne ljude, umetnike i zanatlije, koji svojim radom čuvaju tradiciju ili primenjuju savremeni dizajn u svom radu. Za mene je svaki od tih predmeta jedinstven, i pored onog vidljivog, on krije u sebi i priču, strast i energiju osobe koja ga je napravila. Moja želja je bila da u jednom savremenom prostoru okupim sva ta dela, kako bi bila vidljiva i dostupna, a za to je idealan ambijent Kosančićev venac, koji je sam po sebi jedinstven i čaroban. Na ovaj način, želim da jednim malim korakom doprinesem očuvanju naše tradicije i da podstaknem preduzetništvo u Srbiji. Ovo je tek početak ‘Makadama’, još puno toga želim da donesem u Beograd. Sledeći korak je uspostavljanje dalje saradnje sa još više zanatlija i dizajnera, i povezivanje istih kako bi se stari zanati osavremenili, kao i otvaranje online radnje, kojom bi srpski proizvodi bili dostupni i u inostarnstvu – izjavila je Milena Radenković, osnivač „Makadama“.\nU sklopu radnje je i bistro „Makadam“ koji otkriva jedinstvene mirise i ukuse Srbije predstavljene ukusnim domaćim delikatesima i pićima.\nŽelja vlasnice je da širom Srbije podrži male poljoprivrednike koji stvaraju proizvode vrhunskog kvaliteta. Ponudu čine pažljivo odabrana autentična, autohtona srpska vina, rakije i piva, kao i ukusna domaća hrana. U sklopu bistroa je i bašta koja će biti otvorena većim delom godine i u kojoj može da se uživa u srpskim delikatesima na čuvenoj kaldrmi u samom centru grada, ali odvojeni od gradske vreve. (danubeogradu.rs)\nTagovikosančićev venac makadam prodavnica restorani\nPrethodni Mozzart Open 2015 od 8. juna\nSledeći Sarajevo – ogledalo Balkana


Zenka: Saradnja CG i Kosova veoma dobra | Analitika - Informativni Portal\nZenka: Saradnja CG i Kosova veoma dobra\nCrnogorsko društvo svojim primjerom govori u korist činjenice da su mutikulturalnost i maultinacionalnost društva značajni svjedoci njegove demokratizacije, rekao je ministar za ljudska i manjinska prava Mehmed Zenka u razgovoru sa ministrom obrazovanja, nauke i tehnologije Arsimom Bajramijem.\nObjavljeno: 21. 04. 2017 - 15:00 Promjenite veličinu teksta: A A A\nMinistar se tokom svoje radne posjete Republici Kosovo susreo i razgovarao sa ministrom Bajramijem o pitanjima u vezi sa albanskom zajednicom u Crnoj Gori, sa posebnim osvrtom na obrazovanje na albanskom jeziku u Crnoj Gori. Ministar Zenka rekao je da Crna Gora, kao demokratska država, posvećuje puno pažnje poštovanju i zaštiti ljudskih i manjinskih prava, te da posebno vodi računa o položaju manjinskih naroda. On je zahvalio ministru Bajramiju na spremnosti da pomogne u jačanju obrazovanja na albanskom jeziku u Crnoj Gori.\nSaradnja Crne Gore i Republike Kosovo veoma je dobra u oblasti obrazovanja, rekao je Zenka, i dodao da veliki broj mladih ljudi iz albanske zajednice u Crnoj Gori pokazuje interesovanje da studira na Kosovu.\nMinistar Bajrami naveo je da Republika Kosovo pruža podršku albanskoj zajednici u Crnoj Gori u oblasti obrazovanja, kroz udžbenike, kvote za studente, ali i kroz mogućnost da pomogne u obuci nastavnika/ica srednjeg obrazovanja, ali i drugim oblastima. Delegacija iz Crne Gore koju predvodi ministar Zenka posjetila je i Univerzitet u Prištini i tom prilikom razgovarala sa Rektorom Univerziteta Marijanom Ademijem o jačanju dalje saradnje.\nNa sastancima je ocijenjeno da je interkulturalni karakter obrazovnog sistema potrebno dalje unaprijeđivati, te u tom pravcu postoji sve izraženija potreba da se razmjenjuju primjeri dobre prakse i iskustva.\nMinistar Zenka je sa direktorom za unaprijeđenje i zaštitu prava manjinskih zajednica i drugih manjinskih nacionalnih zajednica Leonom Gjokajem i direktorom za obrazovanje pripadnika manjinskih naroda i drugih manjinskih nacionalnih zajednica u Ministarstvu prosvjete Marashem Dukajem, razgovarao i sa članovima uduženja kosovskih Crnogoraca. U fokusu je bila važnost nedavno usvojene Strategije za afirmaciju i integraciju crnogorske zajednice u Republici Kosovo 2016-2021. Zajednički je zaključeno da treba zajednički raditi na afirmaciji i očuvanju identiteta crnogorske manjine na Kosovu, te njenoj punoj integraciji u kosovsko društvo. S tim u vezi, razgovarano je o posjeti predstavnika/ca relevantnih resora u Vladi Crne Gore u vezi sa realizacijom pomenute Strategije kao i Akcionog plana za njeno sprovođenje.\nPredloženo je potpisivanje Memoranduma o saradnji sa nacionalnim savjetom Albanaca u Crnoj Gori, kao i intenziviranje aktivnosti u vezi sa povećanjem uključenosti pripadnika/ca crnogorske zajednice na svim nivoima u institucije na Kosovu.\nDelegacija iz Crne Gore u nastavku radne posjete Prištini obišla je i štand Turističke organizacije Ulcinj na Sajmu turizma koji je u toku.\nVijesti Đukanoviću čestitke uputili predsjednici Česke, Grčke, Gruzije i Uzbekistana


Upravni odbor GTC-a imenovao nove članove\nYou are at:Home»Vesti»Upravni odbor GTC-a imenovao nove članove\nNadzorni odbor kompanije GTC imenovao je Peđu Petronijevića na poziciju glavnog direktora za razvoj i Janoša Gardaija za glavnog operativnog direktora\nNovoimenovani direktor razvoja i član Upravnog odbora GTC-a Peđa Petronijević pridružio se Grupaciji 2008. godine kao tehnički direktor za Srbiju. Od 2012. godine kada je unapređen u generalnog direktora, gospodin Petronijević je uspešno nadgledao rast portfolija. Tokom njegovog mandata, GTC je završio izgradnjudeset poslovnih objekata u Beogradu, uključujući FortyOne, Green HearHeart i Ada Mall, moderni tržni centar u srcu Beograda. Peđa Petronijević je takođe nagrađen priznanjem za najboljeg lidera 2017. godine na CIJ Avards Serbia & SEE 2017. Pre GTC-a, bio je odgovoran za poslovanje kompanije Mercury Engineering u Srbiji. Svoju profesionalnu karijeru započeo je kao projektni inženjer na jednom od najvećih projekata u Gaboroneu, u Bocvani. Diplomirao je mašinstvo na Univerzitetu u Beogradu.\nJanoš Gardai, novi glavni operativni direktor i član uprave u GTC-u, započeo je svoju karijeru 1996. godine kao finansijski analitičar u Autovill Rt. Između 1997. i 1999. godine radio je kao finansijski kontrolor i menadžer za izveštavanje u ERECO Rt. Nakon toga, Gardai se pridružio White Star Real Estate (AIG/Lincoln), gde je poslednje 22 godine bio uključen u sve aspekte poslovanja nekretninama na različitim pozicijama, počev od direktora finansija, preko direktora razvoja i generalnog direktora do glavnog partnera za tu zemlju. Upravljao je i nadgledao rad mađarske kancelarije, bio uključen u razvoj, upravljanje imovinom, kao i akvizicije i nove poslovne mogućnosti. Tokom godina, upravljao je raznim investicijama ukupne vrednosti 400 miliona. Gardai je diplomirao na Fakultetu za korporativno računovodstvo na Visokoj školi za finansije i računovodstvo.\nGTC Janoš Gardai Peđa Petronijević Upravni odbor


Kate Hudson neprepoznatljiva u filmu muzičarke Sije Prolog\nPoznata američka glumica Kate Hudson godinama je prepoznatljiva po svojoj dugoj talasastoj plavoj kosi. Međutim, koliko je gluma njena velika ljubav, pokazala je drastičnom promenom frizure i izgleda za potrebe snimanja novog filma.\nNaime, Hudson je kosu skratila na svega nekoliko centimetara i ofarbala u tamnosmeđu boju. Mnogi su na društvenim mrežama već iskritikovali glumicu jer je, kako pišu, neprepoznatljiva. Ona se mnogo ne osvrće na komentare i nastavlja da radi ono što najviše voli.\nFotografije Hudson s kratkom kosom zabeležene su tokom snimanja muzičke drame "Sister" koju je režirala poznata australijska pevačica i producentica Sia Kate Isobelle Furler.\nU filmu pored Hudson, glumi i poznata plesačica Maddie Ziegler koju je Sia proslavila u svojim spotovima. Inače, Sia je režirala i nekoliko vlastitih spotova, kao što su oni za pesme "Chandelier", "Big Girls Cry" i "Elastic Heart".


30/09/2001 02/09/2018 | by Jovo\nAVGANISTAN NAJRIZIČIIJA ZEMLJA ZA IZVEŠTAVANJE\nIlegalnim ulaskom u avganistanske gudure hrabra reporterka Ivon Ridli rizikovala život\nAvganistan na vrhu zvanične liste zemalja kao najrizičnije područje za pripadnike „sedme sile”\nO jednom istom događaju često kruže najrazličitije informaci je. I nijedna se ne može proveriti\nNedavni nestanak i potonje hapšenje britanske novinarke „Sandej ekspresa” Ivon Ridli u bespućima Avganistana, predstavljaju za poznavaoce prilika samo najnoviji dokaz da je avganistanski prostor najopasniji, a istovremeno i najnezahvalniji za izveštavanje i izveštače iz celog sveta.\nTradicionalna nošnja Avganistanaca\nU vreme desetogodišnje invazije SSSR-a na ovu zemlju od 1979. do 1988, a zatim u borbama koje su usledile između snaga tadašnjeg predsednika Nadžibulaha i mudžahedina do 1997, pa sve do sadašnjih borbi između vladajućih talibana i opozicionih gerilskih frakcija – jedna od glavnih konstanti bila je velika smrtnost novinara koji su pokušavali da uđu i izveštavaju o ratnim zbivanjima. Zato je Avganistan već dve decenije na vrhu zvanične liste zemalja kao najrizičnije područje za pripadnike „sedme sile”.\nMarama – hadžib , kojom se pokriva lice i vrat (levo) i burka na ženi kojom se pokriva lice i celo telo sem očiju (desno)\nViše verzija istog događaja\nTeško shvatljiva informacijska izolovanost Kabula i cele zemlje u vreme vladavine najsavremenijih elektronskih medija posledica je nemogućnosti kretanja kroz ovu zemlju razorenim putevima ili vozom, a reke Hilmend, Amu Darja i Kabul nisu plovne, a unutrašnji civilni avionski saobraćaj ne postoji. Nedostatak putne i železničke mreže ne može se nadoknaditi praćenjem televizijskog i radio programa, jer TV stanica nema, a lokalne radio stanice imaju vrlo ograničen domet.\nTelefonski saobraćaj je na nivou od pre pola veka (1950) a broj stanovnika koji ima telefonske priključke je simboličan.\nKonji i magarci: najsigurnije prevozno sredstvo\nU takvoj situaciji kada je kretanje avganistanskim stepama i planinskim prevojima moguće uglavnom samo na mazgama izveštač koji želi da bude „na licu mesta” suočava se sa nepremostivim preprekama. Putovanje u Avganistan znači da pristajete da se krećete sa „glavom u torbi”.\nO jednom istom događaju često kruže najrazličitije informaci je. I nijedna se ne može proveriti. U takvoj situaciji Pakistan i njegov glavni grad Islamabad, a pogotovo Peševar (gradić uz granicu) i granični pojas duž pakistansko-avganistanske granice ostaju najvažnija osmatračnica o zbivanjima u susednoj zemlji. Stoga, svetom o svakom događaju počinju da kruže najneverovatnije, skoro fantastične spekulacije.\nSmrt je stalno prisutna: Uvek sa oružjem na gotovs\nJednostavno, do verodostojnih i koliko-toliko objektivnih informacija teško je doći. Istog dana morali biste na neki način dopreti do predstavnika vlade talibana i do gerilskih grupa, a to je nemoguće. I o slučaju britanske novinarke već kruže najrazličitije priče.\nKako je nastajala slika o Avganistanu\nKad se i prebrodi teško legalno ulaženje u ovu zemlju ti srećniji novinari sa zvaničnim vizama obično ostaju u Kabulu zbog znatnih opasnosti koje vrebaju na putevima. Kako ne mogu da putuju vlasti im priređuju već pripremljene susrete sa seljacima, trgovcima, građanima, mulama i vojnicima.\nAvgani su najbolji ratnici -gerilci na svetu\nNovinari koji, opet, iz Pakistana, preko Peševara, sa vodičima i prevodiocima ilegalno ulaze na avganistansko tlo, što je izgleda bio slučaj sa britanskom novinarkom, osuđeni su na jednostranost u informisanju, ali još više su ugroženi mogućnošću da budu zarobljeni, ranjeni ili ubijeni.\nZa vreme dosadašnjih ratova u Avganistanu kružila je među pripadnicima „sedme sile” koliko duhovita, toliko i istinita anegdota o tome kako se stizalo do informacija.\nDonošenje odluka u plemenu\nNaime, svake večeri u jednoj stranoj ambasadi u Kabulu održavao se prijem na kome su se susretali novinari, diplomate, političari, utledne ličnosti i na njemu su se razmenjivale informacije, stvarale nove, pravile procene i prognoze. Nešto se saznavalo od pridošlih ranjenih vojnika ili izbeglica, seljaka, trgovaca i mula. Vesti sa prijema o borbama, događajima obilazile su preko svetskih agencija sledećeg jutra ceo svet, a da niko pouzdano nije znao šta se od toga tačno dogodilo.\nUN pozvale talibane da oslobode novinarku\nIslamabad, 29. septembra\nŠef specijalne misije UN u Avganistanu pozvao je danas talibane da hitno oslobode 24 humanitarca, osam stranaca i 16 Avganitanaca, kojima se sudi u Kabulu, kao i da oslobode britansku novinarku uhapšenu u petak u oblasti Džalalbada, u Avganistanu.\nOn je rekao da „veruje” da će novinarka „Sandej ekspresa” Ivon Ridli, koja je u zatvoru u regionu Džalalbada, blizu pakistanske granice, „biti brzo oslobođena”.\nBler potvrdio oslobađanje Ridlove\nLondon, ponedeljak, 8. 10.\nBritanski premijer Toni Bler potvrdio je u da su Talibani oslobodili novinarku “Sandej ekspresa” Ivon Ridli i predali je pakistanskim vlastima – javila je RIA “Novosti”. On je dodao da se Ridli vec srela sa predstavnicima britanske ambasade u Islamabadu.\nBritansku novinarku, 43-godišnju Ivon Ridli, zarobili su Talibani, kada je sakrivena feredžom prešla u Avganistan bez dokumenata, kako bi prikupila materijal za svoj list.\n<< Prethodni: Biblijske drame osvajača\nSledeći: >> Krađa glasova u srpskom parlamentu – crno na belo!


Analitičari tvrde, pred novim šefom Feda težak period\nAmerički predsednik Donald Tramp i Džerom Pauel na imenovanju novog šefa Federanih Rezervi\nAmerički predsednik Donald Tramp ostavlja svoj pečat u američkim Federalnim rezervama, imenovanjem bivšeg investicionog menadžera i guvernera centralne banke Džeroma Pauela na poziciju Dženet Jelen, čiji mandat ističe u februaru.\nAko tu odluku potvrdi senat, naredni šef federalnih rezervi imaće zadatak da nagleda američku monetarnu politiku i održava stabilnost najveće svetske ekonomije.\nOvaj 64-godišnjak predstavlja za predsednika najbolje iz oba sveta. Republikanski advokat sa akreditivima sa Volstrita i pet godina radnog iskustva u Federalnim rezervama, najverovatnije neće odstupati mnogo od laganog i opreznog pristupa svojih prethodnika.\nOno što ga razlikuje od Jelen je kritika stroge regulatorne politike, a u govoru prošlog meseca rekao je da “dodatne regulative nisu uvek najbolji odgovor za sve probleme”.\nRajan Svit iz Mudi Analitiksa tvrdi da danas ne postoje neravnoteže u ekonomiji, ali misli da će se u toku nekoliko narednih godina razviti.\n"Naša ekonomija je već dovoljno blizu, ako nije i u punoj zaposlenosti pa mislim da će katalizator naredne recesije verovatno biti poremećaj na finansijskim tržištima.", dodao je Svit.\nJedan od izazova za Pauela biće udaljavanje od trenutno niskih kamatnih stopa. Međutim, ekonomija se kreće u ciklusima.\nAnalitičari tvrde da će naredni šef Feda morati da bude spreman da se suoči sa neizbežnim trendom opadanja.\n“Velike su šanse da će naredni predsednik Feda predsedavati tokom sledeće recesije. Obim te recesije, vreme dešavanja i u mnogo slučajeva oporavak – biće diktiran od strane predsednika Federalnih rezervi.", tvrdi Greg Mekbrejdi, glavni finansijski analitičar kompanije Benkrejt.\nEkonomisti tvrde da će, ko god to bude, imati ogroman uticaj, uključujući i mogućnost da utiče na globalne investicije, kamatne stope i potrošačke navike širom sveta.


Posmatrajte vaše dete, obratite pažnju sa čim najviše voli da se igra. S obzirom na to da je talenat urođen, dete će ga ispoljiti u najranijem detinjstvu. Zbog toga je važno da provodite što više vremena sa svojim detetom, kako biste ga što bolje razumeli i eventualno primetili da je talentovano.\nKod veoma nadarene dece talenat se ispoljava veoma rano, već između 2. i 7. godine. U tom periodu pokazuje jasne sklonosti ka određenoj oblasti, plesu, muzici, sportu, umetnosti ili nauci i to je pravo vreme kada talenat treba usmeriti na pravi način.\nTakođe, može se desiti da dete pokaže sklonost ka muzici, ali da neko vreme „luta“, tačnije da nije siguran koji instrument želi da svira, ili da posle nekog vremena otkrijete da ustvari divno glumi... Ne treba brinuti ni ukoliko dete odustane od svog hobija i posveti se nečem drugom, već i u ovom slučaju budite najveća podrška mališanu.


Denis Kolundžija, Perica Gunjić\nDenis Kolundžija, Perica Gunjić | 19. sep 2018.\nSvedočenje Dragana Kecmana, jedinog policijskog službenika koji je od dana kada je ubijen novinar Slavko Ćuruvija radio na rasvetljavanju ovog zločina, i dalje je neizvesno, iako se Kecman od samog početka suđenja za Ćuruvijino ubistvo, od juna 2015. godine, nalazi na spisku svedoka koje je predložilo Tužilaštvo za organizovani kriminal.\nDragan Kecman / Foto: Cenzolovka, Andrija Lekić\nNjega je pre nekoliko meseci kao svedoka predložio i Vladimir Marinkov, advokat prvooptuženog Radeta Markovića.\nU nastavku suđenja – u petak, 21. septembra, kao i na još dva ročišta ovog meseca (25. i 26) – pred sudskim većem Posebnog odeljenja za organizovani kriminal Višeg suda u Beogradu (tzv. Specijalni sud) biće nastavljeno izvođenje pisanih dokaza, „pri čemu će veće odlučivati kako o predlozima Tužilaštva, tako i o predlozima odbrane za saslušanje svedoka koji su do sada izneti, a nisu do sada izvedeni“, potvrdila je za Cenzolovku Bojana Stanković, portparolka Posebnog odeljenja za organizovani kriminal.\nU sudu nisu želeli da navedu o kojim se sve ranijim predlozima za svedočenje radi, ali nam je u Tužilaštvu za organizovani kriminal rečeno da oni očekuju da se sudsko veće izjasni i o njihovom predlogu da Dragan Kecman bude ispitan kao svedok. Kecman se, kako nam je rečeno u Tužilaštvu, na njihovom spisku svedoka nalazi „od samog početka“.\nIstražitelji su i ranije svedočili\nSaslušanje velikog broja svedoka na predlog Tužilaštva završeno je, inače, pre godinu dana, a nakon toga prešlo se na svedoke odbrane. Na ročištu održanom 4. jula ove godine predsednica sudskog veća Snežana Jovanović čak je advokatima i optuženima nagovestila da se spremaju za kraj suđenja. Istina, ostala je uzdržana u oceni kada će se suđenje, koje traje od juna 2015, zaista i završiti, ali je rekla da je ono u ovoj fazi „bliže kraju nego početku“.\nI mimo toga, među zastupnicima oštećenih prisutan je pesimizam u pogledu vraćanja na ranije predložene svedoke, pre svega kada je reč o Draganu Kecmanu.\nPrema Cvijićevim saznanjima, u februaru 2006. u beogradskom klubu „Varadero“ na Makišu sastali su se Branko Crni, zamenik šefa RDB, Miroslav Kurak, optuženi za ubistvo Ćuruvije, a koji je sada u bekstvu, i svedok Slaviša Arsić, koji je neposredno pre toga policijskom inspektoru Draganu Kecmanu dao iskaz u vezi sa ubistvom Ćuruvije. Kurak je tada zaključio: „Kecmana treba o‘laditi“\n„Koliko god da nam je u interesu da Kecman svedoči o svemu što zna, ipak mislim da sudsko veće neće odobriti njegovo svedočenje“, kazao nam je Slobodan Ružić, zastupnik dece ubijenog Slavka Ćuruvije, Jelene i Radeta.\nRužić veruje da bi sudsko veće moglo da posegne za argumentom kako je Kecman kao policajac bio uključen u istragu ubistva, „a takvi svedoci, školski gledano, nisu uobičajeni“.\nKecman, međutim, ne samo da je bio uključen u istragu nego je, prema službenim beleškama, na tom slučaju radio od 11. aprila 1999, kada je Ćuruvija ubijen u centru Beograda.\nTakođe, u pitanju je policajac koji je potpisao krivičnu prijavu protiv onih koji su naredili, organizovali i izvršili ubistvo, ali je, isto tako, veoma dobro upoznat i sa prilikama koje su pratile istragu, uključujući i opstrukcije koje su je pratile.\nO potonjem bi svakako mogao da svedoči i u tom smislu svakako ne bi bio prvi policajac povezan s istragom Ćuruvijinog ubistva koji se pojavio pred sudskim većem Specijalnog suda.\nPre njega, naime, o saznanjima u vezi sa ubistvom i onima koji su u tome učestvovali pred sudom su govorili i general policije u penziji Rodoljub Milović, nekadašnji član „Poskoka“ i načelnik UKP-a, pukovnik policije u penziji Mile Novaković, nekadašnji šef „Poskoka“, penzionisani policajac Dragan Karleuša, šef grupe koja je u okviru „Poskoka“ istraživala ubistvo Slavka Ćuruvije, te Radovan Knežević i Dragan Marković, penzionisani pripadnici Uprave za borbu protiv organizovanog kriminala (UBPOK), koji su tokom 2001. i 2002. godine rukovodili istragom o ubistvu novinara Slavka Ćuruvije.\nU istrazi je učestvovao i Ljubiša Milanović, nekadašnji operativac „Poskoka“, koji je, prema vlastitom svedočenju, smenjen zato što je tokom istrage ubistva Ćuruvije „uznemirio“ Jedinicu za specijalne operacije pošto je tražio da o ovom ubistvu ispita Milorada Ulemeka Legiju.\nDesetine pripadnika javne i državne bezbednosti koji su prisluškivali ili pratili Ćuruviju, ili na druge načine bili upoznati sa istragom, svedočili su pred sudom, ali ne i Dragan Kecman, najbolji poznavalac celog slučaja.\nOn je tokom istrage razgovarao sa svim svedocima i bio je taj koji je otkrio mnoštvo detalja u vezi sa belim golfom, za koji su neki svedoci tokom istrage naveli da su ga videli u blizini mesta ubistva, ali su, svedočeći pred sudom, tu činjenicu „zaboravili“ ili su je se slabo sećali.\nOtkrio je čudne detalje predaje golfa Ratku Romiću i Miroslavu Kuraku (optuženim za izvršenje ubistva) dva dana pre ubistva Ćuruvije. Romić je, istina, tokom suđenja tvrdio da je golf preuzeo ranije, 7. aprila, ali su drugi svedoci istakli da se to dogodilo 9. aprila. Kurak i Romić nisu trebali da vide onog ko im je golf predao, Dragana Pavića, ali su se zbog kašnjenja vozila ipak sreli.\nKecman je otkrio i činjenicu da je načelnik beogradskog centra RDB-a Milan Radonjić dan pre ubistva, 10. aprila, vikao na Zorana Pavića, načelnika Odeljenja za praćenje, zato što mu nije češće dojavljivao informacije o kretanju Slavka Ćuruvije ulicama Beograda. On je, što je nekoliko pripadnika tzv. Pratećeg odeljenja potvrdilo, naredio da se sutradan, na dan ubistva, češće izveštava o promenama kretanja. Radonjić je negirao da je to naredio, ali su različiti svedoci iz RDB-a to opisali kao veoma neuobičajen način praćenja.\nKurak preti da će Kecmana o’laditi\nOd ubistva Slavka Ćuruvije do početka suđenja proteklo je punih 16 godina, i pored toga što je i ranije postojao solidan broj dokaza o organizaciji i izvršenju ubistva. O problemima koji su pratili istragu Kecman je govorio za Cenzolovku u junu 2015. godine.\nNaveo je tada da je do 2001, kada je formirana Uprava za borbu protiv organizovanog kriminala, „vladalo zatišje“ ne samo u otkrivanju Ćuruvijinog ubistva već i drugih zločina.\nU pitanju je policajac koji je potpisao krivičnu prijavu protiv onih koji su naredili, organizovali i izvršili ubistvo, ali je, isto tako, veoma dobro upoznat i s prilikama koje su pratile istragu, uključujući i opstrukcije koje su je pratile\n„I sami znate kakvo je bilo vreme 2001. kada smo otpočeli istragu, koji su se sve ljudi prožimali iz prethodnog vremena i bukvalno se prelili iz jednog sistema u drugi. To je taj stari kadar koji se međusobno poznavao i određeni broj ljudi iz resora DB-a koji su uspeli da zadrže veze i uticaj. Niko nije hteo nikome da se zameri, jer je to tada bilo opasno.“\nOpasno je bilo i kasnije, i o tome je novinar NIN-a Vuk Cvijić nedavno pisao, naročito po Kecmana. Prema Cvijićevim saznanjima, u februaru 2006. u beogradskom klubu „Varadero“ na Makišu sastali su se Branko Crni, zamenik šefa RDB, Miroslav Kurak, optuženi koji je sada u bekstvu, i svedok Slaviša Arsić, koji je neposredno pre toga policijskom inspektoru Draganu Kecmanu dao iskaz u vezi sa ubistvom Ćuruvije. Kurak je tada zaključio: „Kecmana treba o‘laditi“.\nObrt i intenziviranje istrage, navodi Kecman u intervjuu za Cenzolovku, dogodili su se 2005. „kada smo došli do jednog bitnog saznanja o kojem ne mogu da pričam jer se tiče dokaznog postupka, ali tek tada smo istragu pokrenuli sa mrtve tačke“.\nO kakvim se dokazima radi isplivalo je tek kasnije, a o tome kako ih je pribavio 2005. godine Kecman je u maju ove godine, i striktno samo o tome, govorio pred sudskim većem.\nU Tužilaštvu za organizovani kriminal očekuju da se sudsko veće izjasni i o njihovom predlogu da Dragan Kecman bude ispitan kao svedok\nOdbrana okrivljenih osporavala je nameru Tužilaštva da se deo diskova s ovim podacima uvrsti među dokaze, sumnjajući da su pribavljeni nelegalno, što je sudsko veće podržalo. Tek posle žalbe Tužilaštva i nakon dve intervencije Apelacionog suda i potrošenih novih više od dva meseca zbog te rasprave, sporni deo traka prihvaćen je kao dokaz.\nSvedočenje Kecmana o oduzetim trakama prošlo je, inače, u veoma mučnoj atmosferi, ne samo zbog rasprave sa advokatima odbrane već i sa sudijom Draganom Miloševićem. Ovaj član sudskog veća (pored Snežane Jovanović i Vladimira Mesarevića) inače je tokom tri i po godine suđenja veoma retko postavljao pitanja. Najaktivniji je bio upravo kada se pred sudom pojavio Kecman.\nNakon Kecmanovog svedočenja u kojem je potvrdio da su trake iz Mobtela dobijene kroz legalnu proceduru, Vladimir Marinkov, branilac Radeta Markovića, nekadašnjeg šefa RDB i optuženog da je naredio Ćuruvijino ubistvo, svrstao se, uz zastupnike oštećenih i Tužilaštvo, među zainteresovane da od Kecmana čuje i o drugim okolnostima o toku istrage.\nMarinkov nam je potvrdio da, osim o Kecmanu, očekuje da se sudsko veće izjasni i o još četiri svedoka koje je predložio.\nPored Markovića i Kuraka, na optužnici se nalaze i Milan Radonjić, tadašnji šef centra DB-a Beograd, kao organizator, i Ratko Romić, tadašnji obaveštajni inspektor u Drugoj upravi DB-a kao saizvršilac.\nDragan Kecman Slavko Ćuruvija Suđenje za ubistvo Slavka Ćuruvije\n← Nelagodnost u (pin)kulturi\nDubravka Valić Nedeljković: Nikad gora situacija u medijima u regionu →


Španija: Uhapšene 102 osobe zbog internet dječije pornografije | PCNEN\nŠpanija: Uhapšene 102 osobe zbog internet dječije pornografije\nObjavljeno: 31.03.2017, 13:55h\nŠpanska policija je danas saopštila da je uhapsila 102 osobe zbog posjedovanja i distribucije dječijeg pornografskog materijala na internetu, prenosi AP. U saopštenju civilne garde se navodi da je pretreseno 90 kuća i stanova, a da je više od 400 hard diskova i kompjuterskog materijala oduzeto, kao i da su tokom istrage ušli u trag 450.000 slika i video materijala, koji pokazuju seksualno zlostavljanje beba i djece do 14 godina, prenosi Tanjug. Policija je navela da trenutno ne može da navede nacionalnost uhapšenih.\nŠpanska policija je danas saopštila da je uhapsila 102 osobe zbog posjedovanja i distribucije dječijeg pornografskog materijala na internetu, prenosi AP.\nU saopštenju civilne garde se navodi da je pretreseno 90 kuća i stanova, a da je više od 400 hard diskova i kompjuterskog materijala oduzeto, kao i da su tokom istrage ušli u trag 450.000 slika i video materijala, koji pokazuju seksualno zlostavljanje beba i djece do 14 godina, prenosi Tanjug.\nPolicija je navela da trenutno ne može da navede nacionalnost uhapšenih.


Prema Boorstinovoj definiciji, “celebrity“ je neko ko je “poznat po tome što je poznat“ – na naš jezik se takođe prevodi opisno, baš tako, kao “poznata ličnost“. U svim oblastima postoje “selebritiji“, uključujući kulturu, sport, a nastaju i kao proizvod svojih neobičnih životnih okolnosti, kao na primer Octo mum Nadya Suleman, ili svog bogatstva i dobrog izgleda uz par skandala kao Paris Hilton. U poslednje vreme, smrt omiljenog glumca Robina Williamsa ožalostila je svet, a dosta ljudi je oplakivalo i smrt Joan Rivers iako je doživela lepu starost. Gotovo da nema Facebook ili Twitter profila na kome se nije pojavila objava o jednoj od ove dve smrti ili komentar na nju, ili referenca poput linka sa Youtube. Ima ljudi i koji izražavaju stvarno žaljenje, navodeći da su osetili istinsku tugu i bol kao da im je umro neko blizak.\n9. septembra 2014. 20. septembra 2014. Postavite komentaranne nicole smith, bol, celebrities, efekat nostalgije, elvis presley, identifikacija, introjekcija, joan rivers, lenon, octo mum, pariz hilton, poznate ličnosti, proganjanje, robin williams, smrt, tuga\nPrethodno Previous post: PSIHOBRLOG PREPORUČUJE 08/09/2014\nSledeće Next post: HAPPY TUESDAY: 10 poznatih ličnosti koje su otvoreno progovorile o preživljenom nasilju


Vučić: Pitanje Kosova će biti glavna tema na sastancima u Vašingtonu - Politika - Dnevni list Danas\nPočetna » Politika » Vučić: Pitanje Kosova će biti glavna tema na sastancima u Vašingtonu\nPredsednik Srbije Aleksandar Vučić kazao je danas da će pitanje Kosova biti „dominantna“ tema na njegovim predstojećim sastancima u Vašingtonu.\n13Piše: Beta 27. februara 2020. 14.11 Izmenjeno: 14.25\nVučić je prekosutra putuje u Vašington gde će se na sastancima govoriti i o odnosima Srbija-SAD i ekonomskoj saradnji koja je, kako je ocenio, „odlična“.\n„Kosovo će svakako biti najvažnija tema, koja nije laka jer imamo drugačije vidjenje“, ponovio je predsednik Srbije.\nGrađani odlučuju kako ću obavljati dužnost predsednika, a ne ‘neko iz Sarajeva’\nPredsednik Srbije Aleksandar Vučić je danas poručio svojim kritičarima iz Sarajeva „da mu ne objašnjavaju kako da obavlja posao predsednika“ jer to „rade građani Srbije na izborima“.\n„Svedoci ste da sam uvek govorio najtiše i najkorektnije moguće, uvek sam pokazivao puno poštovanje prema Bošnjicima, Hrvatima i drugima“, rekao je Vučić na otvaranju jednog hotela u Beogradu, komentarišući primedbe iz Bosne i Hercegovine.\nKako je rekao, „hvala im što mi govore kako da obavljam posao predsednika“ i dodao da „kod nas svako može da se kandiduje za to mesto, potrebno je samo da bude naš državljanin“.\nOcenio je da se u regionu vodi „kampanja da se Srbija optuži za sve“, a „usput i Rusija“, i rekao da na njegovo pitanje o tome oni koji to rade nemaju odgovor šta je Srbija loše uradila, već mu kažu „zašto ne sprečavaš Milorada Dodika“ u njegovim postupcima.\n„Nije moje da ga sprečavam niti da ga ne sprečavam“, rekao je Vučić i ocenjio da je situacija u regionu „krhka“, a da se on „uvek trudi da su odnosi najbolji“.\nOn je, na pitanje kad će biti predložen plan „Ahtisari plus“, rekao da će „zapadni saveznici“ biti „usaglašeni“, a „svejedno je da li će prvo Evropljani ili Amerikanci izaći s tim“.\nNa pitanje „čime bi mogli da ucenjuju Srbiju da to prihvati“, rekao je da bi sve što bi ugrozilo mir, stabilnost, „predstavljalo bilo kakve sankcije, pravilo strašan problem za Srbiju“.\nOn je rekao da 2013. nije prihvatio ulazak Kosova u Ujedinjene nacije i naveo da je sada „teška situacija za nas“.\n„Ali samo da mi ne drže pridike oni koji su sve uništili i sve im dali, a nemaju nikakvu ponudu“, rekao je Vučić.\nAleksandar Vučić, Kosovo, SADBeograd\n27. februara 2020. u 14.26\nKazi jednom glasno i jasno sta traze od nas i sta je nas odgovor. Dosta vise foliranja,nece ti vise dozvoliti igrarije.\n27. februara 2020. u 15.17\nPa da li ste vi pali sa kruske?? Traze da se Srbija odrekne Srpskog KiM i zato je doticni i doveden na vlast od istih (a sada su vec poceli da traze i Jug Srbije posto im je vucic povlacenjem institucija Srbije sa KiM de Facto vec stvorio drzavu). Ostaje samo da potpise de Jure da se Srbija odrice 17% svoje maticne teritorije. On vec 8 godina krsi Ustav RS i rezoluciju 1244 i unistava Srbiju sa svojim kriminalnim klaom i familijom dok se vi pitate `sta to zapad trazi od nas`…\n27. februara 2020. u 18.19\n@test01***Kosovo je srpsko onoliko koliko na njemu vrši zakonodavnu,sudsku i izvršnu vlast.Stalno pominjete teritoriju ali ne i većinsko stanovništvo.Da li kosovske Albance smatrate državljanima Srbije pošto je teritorija na kojoj žive „srpska“?\n27. februara 2020. u 23.28\nSrpski KiM je trenutno OKUPIRANA teritorija a vecina Srpskog stanovnistva je PROTERANA sa svojih vekovnih ognjista, Uostalom i Srbija je pod okupacijom kako svana tako i iznutra posto je zapad doveo poltrone i kriminalce na vlast. Sto se tice albanaca kojih ima manje od 1 milion (a broj im se stalno smanjuje posto beze vise nego Srbi u EU) zna se – ko god je ucestvovao u teroristickim akcijama protiv nase drzave i Srba u zatvor. Drzava mora da se postuje! Uostalom sta su Hrvati uradili sa Srbima pod punom podrskom zapada, A narod ce da se vrati na svoje kada se zavede red i zakon (sto treba prvo da se uradi u Srbiji). Nazdravlje vam sendvic !\nDanica Lešević kaže:\nSmatram da će se približno naći adekvatno rešenje kada je u pitanju situacija KiM.\n27. februara 2020. u 15.15\nSve sto je izjavio aktuelni vladar Srbije, nije istina .\n27. februara 2020. u 15.51\nNe zna se sta kod ovog coveka dominira, izuztna inteligencija ili njegova diplomatska vestina? Prvo je dao Hilariji-‘bombarderki ‘dva miliona dolara u njen i Bilikin ‘fond za demokratiju’, i to par meseci pre nego sto je izgubila na izborima. Sada, opet par meseci pre nego sto ‘Narandzastog’ izduvaju iz Bele Kuce, ide i sa njim da ‘pregovara’ o Kosovu?!?! Svemu i svakome dolazi kraj na ovom Svetu, i mi izumiremo, … jedino su Vucic i njegova pamet vecni!\n27. februara 2020. u 17.55\nandorina kutija je otvorena pre tačno 12 godina, kada su zemlje priznale nezavisnost Kosova. Ono što pokušavamo da uradimo je da zatvorimo tu Pandorinu kutiju. Ne možete da kažete da smo pre 12 godina bili spremni da menjamo granice, a da danas ne možemo da razgovaramo o promeni granica\n27. februara 2020. u 21.52\n@Maksa***Šta podrazumevate pod „promenom granica“,Srbiji sever Kosova a Kosovu jug Srbije?\n27. februara 2020. u 23.03\nKosovo ce uvek biti prioritet naseg naroda i naseg predsednika.\n27. februara 2020. u 23.02\nPredsednik ce uraditi sve da Kosovo ostane nase!\n27. februara 2020. u 21.55\nSrbija treba da se gradi, i razvija to je ono što je važno za našu državu.Srbija ima budućnost sa naprednjacima na vlasti.Srbija ima predsednika koji voli svoj narod i državu.\n27. februara 2020. u 22.55\nInteresi nase zemlje ce u svakom slucaju biti na mestu.


Modni trendovi na koje treba da obratite pažnju - Ženski magazin - Horoskop, ljubav, fitness i zdravlje\nNova godina – novi vi, ili nov garderober? Nakon što smo pregledali veliki broj modnih revija i kolekcija za prolećnu 2019 sezonu, potpuno slobodno možemo reći da za sada znamo najveće trendove koji će se nositi u narednoj sezoni, pa tako imamo dovoljno vremena da se pripremimo za sve novitete.\nZato smo odlučili da vam olakšamo potragu za novim osveženjima u svetu mode i na jednom mestu vam predstavimo sve ove trendove koji će učiniti naš stil još boljim i privačnijim. Pogledajte o kojim trendovima je reč.\nPROČITAJTE SLEDEĆI TEKST: Zara ima savršenu suknju za predstojeće praznike


Šabac dvostruki šampion lokalnog razvoja – Podrinske\nŠabac je dvostruki šampion takmičenja “Šampioni lokalnog razvoja” koje su organizovali Nacionalna alijansa za lokalni ekonomski razvoj (NALED) i Radio-televizija Srbije pod pokroviteljstvom Ministarstva državne uprave i lokalne samouprave i u partnerstvu sa Razvojnom agencijom Srbije.\nNagrade za najbolju praksu u dve kategorije – “Servis građana” i “Podrška privredi”, prošlog utorka, je gradonačelniku Šapca Nebojši Zelenoviću uručio ministar državne uprave i lokalne samouprave Branko Ružić na nacionalnoj konferenciji o lokalnom ekonomskom razvoju u Skupštini grada Beograda.\nRešenje za koje je Šabac nagrađen u kategoriji “Podrška privredi” je “one-stop-shop za privredu”, koje omogućuje privrednicima da svoje poslove uz pomoć efikasne lokalne administracije završavaju na jednom mestu uz stalno osluškivanje njihovih potreba i praćenje poslovanja. U kategoriji “Servis građana” Šabac se izdvojio po jedinstvenoj odluci da omogući građanima da odlučuju kako će biti potrošen novac od poreza na imovinu.\nNa konkursu je učestvovalo 33 grada i opštine sa 42 prijave u pet kategorija. Nagrađeno je osam gradova i opština koje su reformama administracije i primenom novih modela pristupa značajno unapredili kvalitet života u lokalnoj zajednici i nivo usluga prema građanima, privukli investicije i uspostavili saradnju sa postojećom privredom.\nŠabac je jedini grad koji je šampion u dve kategorije.\n-Počastvovan sam činjenicom da smo od pet kategorija uspeli da budemo šampioni u dve. Zahvaljujem se svima koji su učestvovali u dostizanju ovog cilja – Nemanji Pajiću, Dušanu Kostadinoviću, svim članovima tima Grada koji je radio na tome da podignemo nivo investicija u našem gradu, smanjimo nezaposlenost, da otvorimo mogućnost našim građanima da slobodno odlučuju o svom novcu. Ja mislim da smo mi kao Grad u tome uspeli i da možemo da budemo odličan primer drugima, rekao je gradonačelnik Šapca Nebojša Zelenović.\nPredsednik Skupštine grada Šapca Nemanja Pajić je istakao da Šabac ima institucionalni način za podršku privredi.\n-Ono po čemu smo mi specifični je to što imamo Komisiju koja se bavi potrebama privrede i rešava sve ono što privrednici imaju kao primedbu ili potrebu. Pored toga imamo i svakodnevnu komunikaciju sa privredom i ono što je najvažnije benefiti se osete u gradu . Posebno mi je drago što je konkretan rezultat smanjenje broja nezaposlenih sa 12000 na ispod 8500 nezaposlenih u poslednje tri godine. Ono što me posebno raduje je što su naši privrednici odlučili da prošire svoje kapacitete. Ova nagrada nas obavezuje da ne samo u našoj lokalnoj samoupravi nego i na celoj teritoriji Srbije razmenjujemo naša iskustva i dobre prakse kao što smo radili i u prethodnom periodu, rekao je Nemanja Pajić.\nNačelnica Odeljenja za lokalni ekonomski razvoj Gradske uprave Violeta Šestić pohvalila je saradnju Šapca sa NALED-om i istakla da oni u Šapcu vide partnere sa kojima mogu sarađivati na različitim projektima. Ona je rekla da je nagrada potvrda za dobra rešenja koje Šabac primenjuje, ali da je najveća potvrda činjenica da privrednici šire postojeće kapacitete, otvaraju nova radna mesta i da su zadovoljni saradnjom sa lokalnom administracijom.


Na cijeni dodatna znanja i vještine | Analitika - Informativni Portal\nNa cijeni dodatna znanja i vještine\nDeficitarnim zanimanjem može se smatrati ono zanimanje za koje je tražnja u određenom periodu i na konkretnom području veća od ponude.\nObjavljeno: 31. 10. 2019 - 06:46\nPoslodavci, pored osnovnog zanimanja, sve više traže i dodatna znanja i vještine, kako što su znanje stanih jezika, računara, položen stručni ispit i posjedovanje određenih licenci (računovođe, arhitekte, programeri, inženjeri…), tako da se dešava da za pojedina zanimanja istovremeno postoji i deficit (za lica bez dodatnih znanja i vještina) i suficit (za lica sa dodatnim znanjima i vještinama).\nAnaliza deficitarnosti zanimanja je kompleksna, mora se razmatrati sa više aspekata: sa makro, regionalnog i mikro nivoa, a zatim i sa aspekta jaza između znanja i vještina koje nezaposleni posjeduju i znanja i vještina koje traže poslodavci.\nZanimanja, posebno u ugostiteljstvu i turizmu, saobraćaju i ličnim uslugama, mogu biti deficitarna u određenom dijelu države, posebno primorskom regionu i u određenom periodu, naročito ljeti, a da su ta ista zanimanja suficitarna u ostalim djelovima Crne Gore i u ostalim periodima godine. Isto tako, dešava se da poslodavci za određena zanimanj a traže znanja i vještine koje nezaposleni s tim zanimanjima ne posjeduju.\nIpak, neki od karakterističnih primjera veće tražnje od ponude kod srednjoškolskih zanimanja su u oblasti ugostiteljstva (servir, točilac pića, pomoćni kuvar, konobar), kvalifikovani građevinski radnici (pomoćni građevinski radnik, pomoćnik tesara, tesar, pomoćnik armirača, armirač, zidar, betonirac, fasader).\nNa evidenciji nezaposlenih najviše je maturanata gimnazije, ekonomskih tehničara, trgovačkih, te mašinskih tehničara…\nNesklad na tržištu rada nameće potrebu realizacije niza programa u cilju usklađivanja tih odnosa, odnosno, prilagođavanje ponude tražnji radne snage.\nU tom smislu, posebno treba istaći važnost programa obrazovanja i osposobljavanja (dokvalifikacija, prekvalifikacija, ili specijalizacija), koji se realizuju saglasno aktuelnim odnosima između ponude i tražnje, potrebama zahtjevima poslodavaca ili pokazanom interesovanju nezaposlenih lica.\nTo dodatno potencira i okolnost što poslodavci sve više, uz osnovno zanimanje, stečeno redovnim obrazovanjem, traže dodatna znanja i vještine.\nPromjene u sistemu formalnog obrazovanja ostvarene u funkciji njegovog prilagođavanja novoj privredno-ekonomskoj strukturi nijesu dovoljne da se brzo i kvalitetno odgovori na novonastale zahtjeve za radnom snagom, jer se veliki sistem formalnog obrazovanja, sporije mijenja i prilagođava promjenama na tržištu rada koje su dinamičnije.\nStoga, uspostavljanjem sistema neformalnog obrazovanja, kao dopune i korektiva formalnom obrazovanju, na duži rok, može se efikasnije odgovoriti zahtjevima tržišta.\nBudžet Zavoda za zapošljvanje za mjere APZ ove godine iznosio je 3,3 miliona eura (ne računajući sredstva Fonda za profesionalnu rehabilitaciju), od čega je oko 430.000 eura usmjereno za programe obrazovanja i osposobljavanja.\nZavod je, u saradnji sa organizatorima obrazovanja odraslih, tokom 2019. realizovao programe obrazovanja i osposobljavanja, za nešto više od 750 nezaposlenih lica. Programi sticanja stručnih kvalifikacija realizovani su za 420, a programi sticanja znanja i vještina za 330 nezaposlenih lica.\nVuksanović Stanković: Građani da stavove i...\nSNP: DPS da ne potpiruje sukobe među braćo...\nPodrška Globalnog fonda izuzetno značajna ...\nCistijerna u krugu firme krila 400 kilogra...\nHaos na srpsko mađarskoj granici: Migranti...


Manekenka je poznata po tome što se za fotografisanje na društvenim mrežama uvek sredi, ali ovoga puta je sa svojim pratiocima podelila nešto malo drugačije.\nSara Trajanović na jednoj od fotografija sa društvenih mreža\nManekenka Sara Trajanović iznenadila je mnoge kada je na Instagram postavila fotografiju, na kojoj je neki fanovi nisu prepoznali na prvi pogled.\nDo sada je uglavnom bila sređena i našminkana, sada je rešila da pokaže sebe i u malo opuštenijem izdanju.\nNaočare za vid su posebno doprinele tome da Sara izgleda drugačije.\nIckovic-iz-vlade Ko je sad pa ova ? Toliko je poznata da je njen tata moramo da isporuci novinaru blica dve krave da bi ova izasla na videlo..


Humani "Ulični svirači" muzikom pomažu Miljani\nPočetak/Društvo/Humani „Ulični svirači“ muzikom pomažu Miljani\nHumani „Ulični svirači“ muzikom pomažu Miljani\nVečeras, u 18 sati, ispred „Kalče“ neformalna humanitarna organizacija „Ulični svirači“ svojom svirkom pokušaće da prikupi novac za lečenje Miljane Calić, koja boluje od Kronove bolesti.\nMiljana Calić ima 40 godina, živi u Nišu. Do sada je imala tri operacije i odstranjen joj deo tankog creva. Da bi uzela biološku terapiju, kojom bi se bolest smirila, potrebno joj je samo 40.000 dinara. Sluh za njen problem imali su maldi, talentovani muzičari iz Niša – „Ulični svirači“\nOni pozivaju sve Nišlije da im se večeras pridruže i da uz muziku i zabavu učine dobro delo.\nOvo nije prva „misija“ ove grupe umetnika. Ove godine su muzikom prikupljali novac više puta i to sa velikim uspehom.\nFoto: A. Miladinovic\n„Na početku smo bili manje organizovani, i bilo nam je teže.. Sada se svi odlično poznajemo, a posle nekih godinu dana aktivnog sviranja ostalo nas je devetoro. Iako je teško uvek uspemo da uskladimo ovakve svirke sa poslovima, fakultetima, školama„, kaže za Niške Vesti Ana Miladinović, jedna od „Uličnih svirača“.\nNiš važi za grad velikog srca, a Nišlije za humaniste kojima nije teško da i poslednji novac iz džepa podele sa onima kojima je to potrebno. Ipak, nije sve uvek tako jednostavno. Neretko se desi, navodi Ana, da za svirke u Obrenovićevoj niko ne želi da im ustupi koju utičnicu, pa su više puta umalo ostajali bez struje.\nOna dodaje da ipak takve ružne stvari nikada ne pokvare utisak koji ovakve organizacije donose, a sve veći broj ljudi koji se okuplja oko „Uličnih svirača“ dok svoje taktove dele sa gradom, dokazuje da grad na Nišavi ima sluha za lepu muziku i dobra dela\nhumanitarna akcija humanitarna svirka ulični svirači


Pušten u rad novi vodovodni sistem na Kakarickoj gori :: Podgorica\n26.12.2019. 14:35 ➔ 14:51\nGradonačelnik Podgorice Ivan Vuković i direktor gradskog preduzeća Vodovod i kanalizacija Filip Makrid, sa saradnicima, pustili su danas u rad novi vodovodni sistem na Kakarickoj gori.\n"Podsjećanja radi, Kakarica gora je posljednje neformalno naselje u Glavnom gradu koje nije imalo riješeno pitanje vodosnabdijevanja. Vrijednost radova koji su danas završeni iznosi preko 250.000 eura, Glavni grad u budžetu za narednu godinu opredijelio još 200.000 eura kako bismo do polovine godine završili i drugu fazu – 6,5 km distributivne mreže i 80 šahtova, odnosno mjernih mjesta, a da bismo sve to završili kako treba biće nam potrebna i podrška lokalne zajednice, jer Grad finansira glavninu radova, a građani će plaćati po veoma povoljnim uslovima individualne priključke”, istakao je gradonačelnik Vuković.\n“Danas smo zvanično priveli kraju realizaciju prve faze izgradnje novog vodovodnog sistema za naselje Kakaricka gora.\nPrva faza je podrazumijevala izgradnju jednog manjeg objekta u kojem se nalazi pumpna stanica, izgradnju potisnog cjevovoda 1.250m i rezervoara zapremine 6.000 metara kubnih.\nMi smo ovaj posao uz maksimalno angažovanje kolega iz preduzeća Vodovod i kanalizacija, kao i naših partnera, priveli kraju vrlo uspješno i u kratkom roku, iako znamo da nam vremenski uslovi tokom novembra mjeseca, nijesu bili naklonjeni.\nPodsjećanja radi, Kakarica gora je posljednje neformalno naselje u Glavnom gradu koje nije imalo riješeno pitanje vodosnabdijevanja.\n“Znate da smo prije desetak dana imali priliku da u istom danu pustimo u rad tri nova vodovodna sistema – za Gornje Vraniće, Berislavce i Lješansku nahiju, za 450 domaćinstava.\nAko imamo u vidu samo ova četiri projekta, to podrazumijeva da će tokom naredne godine pitanje vodosnabdijevanja riješiti preko 5.000 naših sugrađana.\nMi smo najavili da nastavljamo realizaciju sličnih projekata u onim djelovima Podgorice gdje ovo pitanje još uvijek nije riješeno na odgovrajaći način. Uskoro kreću radovi u selu Ponari, u cetralnom dijelu Golubovaca, u toku naredne godine ćemo tamo dobiti 10-ak km vodovodne mreže.\nOvaj projekat će nas u konačom koštati preko 600.000 eura, ako se uzme u obzir i I faza koja je realizovana i koja je podrazumijevala izgradnju distrubutivne mreže za nekih 120 domaćinstava.\nDo kraja januara završićemo projektnu dokumentaciju za realizaciju II faze ovoga projekta, u februaru, najkasnije martu ćemo raspisati tender i računamo da ćemo od toga trenutka za 3-4 mjeseca završiti i tih prostalih 6,5 km distributivne mreže“, zaključio je gradonačelnik.\n“Puštanjem u rad ovog objekta stvorili smo preduslove da na Kakarickoj gori oko 550 do 600 domaćinstava u potpunosti dobije organizovano vodosnabdijevanje.\nU toku naredne godine planiramo da kroz drugi korak – izgradnju distributivne mreže u dužini od 6,5 km stavimo tačku na projekat Kakaricke gore što se tiče vodosnabdijevanja.\nVažno je imati u vidu i složenost ovog projekta – donji dio Kakaricke gore se snabdijeva iz I zone i tu imamo oko 120 potrošača. II zona iz koje će se dobiti voda je od kvote 140 do kvote 55, to je zona koja će se snabdijevati iz ovog novog objekta, a III je zona koja je u ravni ovog objekta ili iznd ovog obekta i za koju je planirana izgradnja nove pumpne stanice, tako da će nas cilj da svako domaćinstvo na Kakarickoj gori ima vodu biti ispunjen.\nOno što je još važno – crpna stanica je kapaciteta 15 litara po sekundi i da je rezervoar 600 kubika. Ove cifre apsolutno garantuju i mogućnost širenja ovog naselja i zadovoljavanje potreba za vodom u nekom dužem narednom periodu“, istakao je direktor gradskog preduzeća Vodovod i kanalizacija Filip Makrid.


Zaječar: Edukacija o demokratiji i javnom zagovaranju u Gimnaziji\nĐački parlament zaječarske Gimnazije organizuje trodnevnu edukaciju na temu demokratije i javnog zagovaranja, za učenike prve i druge godine Gimnazije.\nEdukacija će početi u četvrtak 28. marta u 9 sati, a poslednji dan je planiran za subotu 30. mart 2019, a biće organizovane u prostorijama Gimnazije.\nOva trodnevna edukacija deo je gimnazijskog projekta „Perpetum mobile“, koji je podržan u okviru programa „Mladi u pokretu“, a koji sprovodi i finansira Zaječarska inicijativa u saradnji sa Nacionalnom službom za demokratiju.\n„Polaznici će na edukaciji biti u mogućnosti da se na zanimljiv način kroz radionice upoznaju sa demokratijom i osnovama javnog zagovaranja. Na kraju edukacije učesnici će odabrati tri teme koje se tiču mladih u Zaječaru i zajedno sa svojim vršnjačkim edukatorima organizovati tri mini javne akcije u svom gradu“, navodi se u saopštenju Gimnazije.\ndemokratija edukacija gimnazija gimnazijalci Perpetum mobile projekat radionice zaječar zaječarska inicijativa


NK Čelik: Ozvaničen početak pregovora sa turskim investitorima | RTVZE\nPregovarački tim NK Čelik zadužen za pregovore sa potencijalnim investitorima održao je sinoć u prostorijama Kluba sastanak sa predstavnicima investitora iz Turske i Katara koji su zainteresovani za ulaganja u zeničkog premijerligaša. Na ovaj način kako nam je potvrdio predsjednik UO NK Čelik Jasmin Memišević ozvaničen je početak pregovora i obavljeni preliminarni razgovori koji će se intenzivirati u narednom periodu.\nPredstavnici investitora koje je predstavljala Advokatska kancelarija Zijad Šušić iz Sarajeva iskazali su određenu spremnost za ulaganja u naš klub, s tim da žele garanciju za uložena sredstva. Otvorena su brojna pitanja, između ostalog i upravljanje stadionom Bilino polje, zajednički smo analizirali statut kluba kao i aktulenu finansijsku situaciju koja će biti jasnija nakon revizije koja se privodi kraju, istakao je Memišević.\nOgromni su ulozi u pitanju i naša pozicija je jasna, mi budućim investitorima nudimo brend Čelika koji je najveći klub u našoj zemlji, iza nas je armija navijača i vjerujem da zajedničkim snagama uz potrebna ulaganja možemo Čelik vratiti tamom gdje mu je i mjesto, odnosno u vrh bosanskohercegovačkog nogometa, zaključio je Memišević. (S.H.)\nOKK Čelik u posljednjoj provjeri pred početak lige savladao Busovaču\nOdržan Sportzdk table tennis open\nU subotu je u Areni Zenica uz učešće oko 120 stonotenisera iz BiH, Srbije, Turske…\nPobjeda košarkašica Čelika\nKošarkašice Čelika večeras su uvjerljivo slavile na gostovanju u Zagrebu protiv Trešnjevke 2009 rezultatom 75:56,po…\nZavršen Kengur kup\nU Gradskoj areni "Husejin Smajlović" juče je okončano 19. izdanje Međunarodnog košarkaškog turnira "Kengur kup"…


Bugarin: Sprečiti "odliv mozgova"\nPredsednik Privredne komore Srbije Miloš Bugarin upozorio je danas da je najviše nezaposlenih osoba u januaru ove godine bilo starosti između 25 i 29 godina, oko 13 odsto, i ocenio da je "krajnje vreme" da Srbija spreči "odliv mozgova".\nOn je rekao da ga raduje to što su sve državne istitucije, ministarstva i poslovne asocijacije u Srbiji to ozbiljno shvatile i prionule na posao.\nPrema podacima Zavoda za statistiku, broj zaposlenih u decembru 2009. godine bio za 5,1 odsto manji nego u 2008. godini i da je pad zaposlenosti uzrokovan prvenstveno svetskom ekonomskom krizom, zbog koje je industrijska proizvodnja u 2009. bila manja za 12,1 odsto, rekao je Bugarin.\nBugarin je kazao da situacija u domaćoj privredi čini organizovanje sajmova zapošljavanja još značajnijim i najavio će ove godine biti organizovano još sličnih sajmova u Vojvodini, Nišu i centralnoj Srbiji ističući da PKS kao najveća asocijacija srpske privrede uvek podržava projekte koji su u interesu mladih ljudi i smanjenja nezaposlenosti.\nOn je podsetio da je PKS ranije organizovala sajam zapošljavanja za decu bez roditeljskog staranja u saradnji sa Ministarstvom rada i socijalne politike, da pruža podršku zapošljavanju osoba sa invaliditetom, kao i da Centar za edukaciju PKS svakodnevno organizuje seminare i kurseve, koji su veoma posećeni.


Osnovnoj školi "Petar Petrović Njegoš" donirana mašina za čišćenje - FILTER\nOsnovnoj školi “Petar Petrović Njegoš” donirana mašina za čišćenje\nNačelnik opštine Istočna Ilidža Marinko Božović uručio je direktoru Osnovne škole “Petar Petrović Njegoš” Draganu Jovoviću mašinu za čišćenje školskog prostora u vrijednosti od 4.700 KM.\nMašina će pomoći da se higijena više od 3.000 metara kvadratnih školskog prostora, o kojoj se i do sada mnogo vodilo računa, podigne na još viši nivo.\n“Škola ne može sama sebi da priušti sve što nam je potrebno, a lokalna zajednica nam kroz izuzetno dobru saradnju uveliko pomaže. Ovo što načelnik i ja radimo ostaje iza nas, a škola ostaje za buduće generacije”, izjavio je Jovović novinarima.\nOn je naveo da škola trenutno ima 747 učenika i da je upisano oko 70 prvačića, što je optimalan broj za ovu obrazovnu ustanovu.\nBožović je rekao da je ova donacija obezbijeđena nakon sastanka da direktorima škola iz Istočne Ilidže i njihovih iskazanih potreba.\nOn je istakao da je cilj da sve škole na području Istočne Ilidže budu savremeno opremljene, da učenici i nastavnici imaju adekvatne uslove za pohađanje nastave, te da zaposlenim radnicima, u skladu sa mogućnostima, olakšaju obavljanje njihovih poslova.\n“Opština će se uključiti i u nabavku materijalno-tehničkih sredstava za Srednjoškolski centar Istočna Ilidža i Srednju školu 28. juni, kojim ćemo danas uputiti dopis da nam dostave spisak maturanata kojima će opština obezbijediti po 100 KM za nabavku maturskih haljina i odijela”, naglasio je Božović.\nOn je dodao da će Istočna Ilidža biti prva opština u Republici Srpskoj koja će, poslije situacije sa virusom korona, na ovaj način pomoći učenicima i njihovim roditeljima.\nPrethodna Manifestacija “Dječije igre bez granica” okupile više od 200 mališana\nSledeća Jahorina: Od 16. do 18. maja konferencija “Vodovodni i kanalizacioni sistemi”


Početkom augusta konkurs za prijem uposlenika u osnovne i srednje škole TK – Glas TK – Vaše najdraže novine\nPočetkom augusta konkurs za prijem uposlenika u osnovne i srednje škole TK\n27. Jula 2017. redakcija\nUprkos iskazanom tehnološkom višku u obrazovanju sa kojim se i ove godine susreće Tuzlanski kanton, Ministarstvo obrazovanja, nauke, kulture i sporta raspisat će konkurs za prijem nastavnika u osnovne i srednje škole. Konkurs će kao i prethodnih godina biti objavljen početkom augusta.\n”Biće sigurno konkursi za osnovne i za srednje škole, i na tome se trenutno radi. Sad se iz ovih potreba moraju eleminisati sve pozicije na koje je 216 zaposlenika (tehnološki višak) zbrinuto i mi očekujemo da ćemo ovaj posao završiti i isprovjeravati, te da će konkurs biti objavljen najvjerovatnije kao i prošle godine početkom augusta”, kazala je Mersija Jahić, pomoćnica ministra obrazovanja TK.\n”Sada je u suštini najviše do raspisivanja tog konkursa i do toga da škole završe proceduru prijema zaposlenika. Direktori ali i sva lica koja konkurišu, moramo ozbiljno shvatiti tu proceduru, jer mi smo svi ovdje zbog učenika”, kazala je Jahić.\nNova školska godina u 89 osnovnih i 33 srednje škole na području Tuzlanskog kantona počet će prvog radnog dana u septembru. Nastava u prvom polugodištu trajat će do 31. decembra kada će učenici osnovnih i srednjih škola otići na četvorosedmični zimski raspust.\nInače, konkurs za prijem uposlenika u ustanove obrazovanja prošle godine bio je raspisan 1. augusta a na raspolaganju je bilo preko 1.000 radnih pozicija. Ako su bude pratila prošlogodišnja dinamika, onda je pred nastavnicima još nekoliko dana za pripremu papirologije.\n← Zamjenik ambasadorice SAD-a u BiH u posjeti Tužilaštvu TK: Borba protiv korupcije i kriminala\nPotpis za Bayern ga koštao braka: James se rastaje od zgodne Daniele →